qundao/data-zh-poetry huggingface dataset:
水龙吟·再和脩甫学士
作者：曹伯启
朝代：元

高楼壮观东南，迥然拔出千林表。月檐明烂，风棂萧爽，烟波浩渺。菊径新秋，柳溪薄暮，桃源清晓。慨登临感慨，悠然引兴，银盘内、青螺小。自念当时行役。顾菱花、不堪频照。江山如故，中原在眼，几番危眺。浩浩洪流，茫茫尘世，尽堪吟啸。但优游老景，浮湛里闬，任邦人笑。
水龙吟·用史药房韵
作者：曹伯启
朝代：元

匆匆沙际春归，草如绶带交加翠。白云缥缈，四年相望，季鹰归未。拘束微官，踉跄俗状，较人间气。想颠鸾倒凤，天公不管，谁会□，空中意。自要看时拨置。问谁家、小栏堪倚。云间公子，为谁邀致，愁怀一洗。红玉擎杯，朱弦理调，偶然成醉。又门前俗事，催人上马，不堪凝睇。
水龙吟·用杨脩甫学士登岳阳楼韵
作者：曹伯启
朝代：元

岳阳西望荆州，倚楼曾为思刘表。国亡家破，当时豪俊，鱼沉雁渺。王霸纷更，乾坤摇荡，废兴难晓。记观山纵酒，巡檐索句，宿官舫、蓬窗小。不畏黑风白浪，伴一点、残灯斜照。棹歌明发，天光无际，得舒晴眺。万里驰驱，千年陈迹，数声悲啸。试閒中想像，兴来陶写，付时人笑。
江东陈伯宣置庄名忠养盖取事亲为大之义览卷怅然
作者：曹伯启
朝代：元

忠养名庄奉二亲，澹翁题扁重千钧。江宁陌上人应道，王冢丁祠德有邻。
江阴咏怀
作者：曹伯启
朝代：元

三年萍迹客神京，一拜萱堂又此行。山色欲冥知雨信，岸痕齐剥记潮生。乡书不到肠堪断，海寇初闻梦亦惊。试上北城閒注目，长江东去阔无声。
沁园春 和复初省郎韵纪仲春陪诸名公游西山 同行都省掾元明善复初行省掾尉迟亨亨甫福建同提举毛吉甫
作者：曹伯启
朝代：元

山色湖光，宜雨宜晴，春来恼人。笑劳生强半，登临有兴，身司筦库，所向无亲。马服车辕，鹰罹绦镞，也算人间一度春。浑无赖，怕岸花汀草，弹指成尘。朋簪乐我天君。更不管、长须喜与嗔。任把酒论文，且行且止，幕天席地，谁主谁宾。敬德猖狂，舂陵笑傲，延寿丹青画不真。归鞍好，向梅山东下，数点行云。
沁园春·用中丞敬相谢承卿送菊韵
作者：曹伯启
朝代：元

菊有黄华，惠然肯来，思量意勤。见秋容淡泊，寒香馥郁，妖红俗紫，爱恶由分。玉露金风，豚蹄豆酒，不论文尊与义尊。重阳过，看匆匆暮景，苒苒行云。宾朋相与欢欣。况咀嚼颐精好致神。笑量长较短，到头是梦，春三秋九，夫复何言。冠盖名流，搢绅处士，特赠新诗可以群。从今后，但有花即饮，卿自纷纷。
沁园春·用中丞敬相谢承卿送菊韵
作者：曹伯启
朝代：元

菊有黄华，惠然肯来，思量意勤。见秋容淡泊，寒香馥郁，妖红俗紫，爱恶由分。玉露金风，豚蹄豆酒，不论文尊与义尊。重阳过，看匆匆暮景，苒苒行云。宾朋相与欢欣。况咀嚼颐精好致神。笑量长较短，到头是梦，春三秋九，夫复何言。冠盖名流，绅处士，特赠新诗可以群。从今后，但有花即饮，卿自纷纷。
河从封丘北寻故道所过庐里荡然无遗壮木连抱披蔽中流者强半泰定乙丑秋予自开封归砀山买舟神马渡载书倒前领石而东湍瀑冲激神魄骇动有不可形于言者因念年老亲违历此艰险幸出坦途思警诸子遂述所怀寄众友
作者：曹伯启
朝代：元

桑颠榆蹶大河倾，舟过陶波浪始平。篷影学遮冠盖道，橹声如斥子孙名。塞鸿已厌趋南北，沙鸟谁知乐性情。想像故园松菊在，为谁漂泊尚劳生。
泊舟洞庭感兴
作者：曹伯启
朝代：元

洞庭青草映斜晖，黄帽停舟与愿违。倏忽风雷无定在，苍茫天水欲畴依。白鸥浩荡诗脾爽，画鹢漂摇酒力微。隽永简斋冰雪句，江南虽好不如归。
泛舟次人韵
作者：曹伯启
朝代：元

明月清风入素秋，摇摇官舫溯溪流。时违未要弹冯铗，兴浅还思上庾楼。匹马东来成底事，孤云西望不胜愁。沙鸥不解人间事，飞去飞来百自由。
泾阳述怀
作者：曹伯启
朝代：元

晚境难期博望侯，微官且学子长游。泾清渭浊源何异，物换星移志未酬。陇月照人征雁晓，金天飞露候虫秋。尘缘衮衮今犹古，唯有书生易白头。
济州登太白楼怀郑从之御史二首
作者：曹伯启
朝代：元

高城蘸云根，聊可慰心迹。长风万里来，如对骑鲸客。监州好事者，树此楼与石。隆鼻号金仙，更长谩嗟惜。堂堂郑使君，美誉粲星文。不羡草头露，愿栖山上云。罄躬事女冠，无乃承异闻。贱子抱负浅，仙凡未能分。
济州登太白楼怀郑从之御史二首·其一
作者：曹伯启
朝代：元

高城蘸云根，聊可慰心迹。长风万里来，如对骑鲸客。监州好事者，树此楼与石。隆鼻号金仙，更长谩嗟惜。
济州登太白楼怀郑从之御史二首·其二
作者：曹伯启
朝代：元

堂堂郑使君，美誉粲星文。不羡草头露，愿栖山上云。罄躬事女冠，无乃承异闻。贱子抱负浅，仙凡未能分。
浣衣图
作者：曹伯启
朝代：元

静女思归宁，浣衣拜高堂。隐士履贞固，濯缨视沧浪。苟有涓洁心，憔悴犹姬姜。常怀济时策，进退皆康庄。
海外贡花驴过
作者：曹伯启
朝代：元

当年老鹤快乘轩，犹逊花驴食万钱。昨夜灯前成独笑，痴儿方诵旅獒篇。航海梯山事可疑，眼前今日看瑰奇。布韦且莫怀孤愤，秋菊春兰自一时。天地精英及海隅，兽毛文彩号花驴。同来使者如乌鬼，还责中原礼法疏。行台飞檄敬来王，多少饥膏委路傍。忽见狂人鞭老骥，眼眵成滴背成疮。
海外贡花驴过·其一
作者：曹伯启
朝代：元

当年老鹤快乘轩，犹逊花驴食万钱。昨夜灯前成独笑，痴儿方诵旅獒篇。
海外贡花驴过·其三
作者：曹伯启
朝代：元

天地精英及海隅，兽毛文彩号花驴。同来使者如乌鬼，还责中原礼法疏。
海外贡花驴过·其二
作者：曹伯启
朝代：元

航海梯山事可疑，眼前今日看瑰奇。布韦且莫怀孤愤，秋菊春兰自一时。
海外贡花驴过·其四
作者：曹伯启
朝代：元

行台飞檄敬来王，多少饥膏委路傍。忽见狂人鞭老骥，眼眵成滴背成疮。
涿州观寺
作者：曹伯启
朝代：元

佛刹新脩古道傍，插天金碧晃朝阳。人来为问灵光殿，霖雨今年草更长。
清平乐·寄复初省郎，兼简希孟文友
作者：曹伯启
朝代：元

情怀渺渺。客舍天将晓。百虑攻心浑未了。不似漫郎多少。人生傀儡棚中。此行那计西东。指日云泥超异，重占口角春风。
清平乐·寄徐都司
作者：曹伯启
朝代：元

昨朝□诺。世事真难托。旅舍淙淙冬雨恶。怎地觥筹交错。东篱尚有花丛。他时不避悭风。传语徐卿二子，佳怀足慰衰翁。
清平乐·寄徐都司
作者：曹伯启
朝代：元

昨朝＊诺。世事真难托。旅舍淙淙冬雨恶。怎地觥筹交错。东篱尚有花丛。他时不避悭风。传语徐卿二子，佳怀足慰衰翁。
清明雨中登楼南望寄銮江诸英俊
作者：曹伯启
朝代：元

衮衮年华去住难，悠悠今古独凭栏。江山惯识市朝变，桃李那禁风雨寒。旅食又惊三月到，閒情聊喜一家安。衰颜何物酬佳节，频倒清尊强自宽。
游灵隐
作者：曹伯启
朝代：元

岧峣鹫岭梵王城，秋气平分宝界清。火宅久居心独苦，云林初识眼增明。禅关已被猿参透，仙洞谁教鬼凿成。惭负半生泉石约，暂来偷暇洗尘缨。
游西湖
作者：曹伯启
朝代：元

郁郁羁愁暑不堪，画船西出事奇探。柳边和气苏公路，梅底清风处士庵。已觉湖山入胸臆，更容丝竹荐肥甘。锦云一段三千顷，记取平生作盛谈。
湖头镇阻雪
作者：曹伯启
朝代：元

湖头连日驻征鞍，客舍萧萧风雪寒。恍似伏波思弟切，翻思韩愈度关难。旋沽村酿连愁饮，重检家书忍泪看。病仆羸骖欲何往，一壶天地正漫漫。
满江红·次元复初韵
作者：曹伯启
朝代：元

四十年间，问何似、古人方略。时自笑、致身无策，疗贫无药。世事从来如意少，宦情已比当年薄。更不须、勋业镜中看，今非昨。眠矮榻，登高阁。携短杖，？长杓。放屈伸由己，碧空盘鹗。较短量长无定论，抗尘走俗非真乐。算从前、有铁铸难成，求人错。
满江红·次元复初韵
作者：曹伯启
朝代：元
体裁：词

四十年间，问何似、古人方略。时自笑、致身无策，疗贫无药。世事从来如意少，宦情已比当年薄。更不须、勋业镜中看，今非昨。眠矮榻，登高阁。携短杖，�长杓。放屈伸由己，碧空盘鹗。较短量长无定论，抗尘走俗非真乐。算从前、有铁铸难成，求人错。
满江红·次白君举州倅所寄韵君举三十年前友屡示佳制读之令人起敬比以簿书倥偬不遑酬答闻改除天台恐因得簪盍于惠泉之侧用以叙怀
作者：曹伯启
朝代：元

壮岁分携，凝望眼、略无虚日。嗟我辈、江南江北。为谁形役。自愧散材非管鲍，遥怜老友真元白。况文章之外有良能，安民策。谈笑兴，浮云隔。离别恨，流年逼。试赓歌雅韵，不论呼吸。百粤溪山应好在，半生萍梗无终毕。流行坎止任天公，吾难必。
漂阳道中寄金陵诸友
作者：曹伯启
朝代：元

暮醉朝醒度浃旬，清时人物上元春。席前雅调声声稳，方外谐谈字字新。六代兴亡驹过隙，十年离合雁来宾。不堪回首东州路，云白山青一怆神。
漫兴
作者：曹伯启
朝代：元

圣道如天不可升，文章徒写众人情。穷年矻矻今迟暮，两字虚中学未成。
王仲通宰公自东吴别去十载甲寅秋会于鄂渚乃知尚在七品常调中使人有郁郁遗才之叹谈论平生相对如梦历数海内诸友离合升沉之状悲欢良久有不能自已者既而仲通有欲为道隐求奉一祠之语诘难未能服俄为借骑下淮复归行馆翌日缀诗二章奉呈兼简钦甫佥司士元使君君平察推
作者：曹伯启
朝代：元

拍手他乡遇故知，不妨卮酒话心期。英豪意气犹平日，政事机关胜昔时。学悟素行那择禄，命当清苦只吟诗。操持到此真奇士，不道今奇古亦奇。俯仰无惭是此公，相逢如在梦魂中。安仁客鬓垂垂老，工部行囊旋旋空。拥彗无心迎相国，还丹有意学仙翁。前贤好语休轻弃，一命能施济物功。
王仲通宰公自东吴别去十载甲寅秋会于鄂渚乃知尚在七品常调中使人有郁郁遗才之叹谈论平生相对如梦历数海内诸友离合升沉之状悲欢良久有不能自已者既而仲通有欲为道隐求奉一祠之语诘难未能服俄为借骑下淮复归行馆翌日缀诗二章奉呈兼简钦甫佥司士元使君君平察推·其一
作者：曹伯启
朝代：元

拍手他乡遇故知，不妨卮酒话心期。英豪意气犹平日，政事机关胜昔时。学悟素行那择禄，命当清苦只吟诗。操持到此真奇士，不道今奇古亦奇。
王仲通宰公自东吴别去十载甲寅秋会于鄂渚乃知尚在七品常调中使人有郁郁遗才之叹谈论平生相对如梦历数海内诸友离合升沉之状悲欢良久有不能自已者既而仲通有欲为道隐求奉一祠之语诘难未能服俄为借骑下淮复归行馆翌日缀诗二章奉呈兼简钦甫佥司士元使君君平察推·其二
作者：曹伯启
朝代：元

俯仰无惭是此公，相逢如在梦魂中。安仁客鬓垂垂老，工部行囊旋旋空。拥彗无心迎相国，还丹有意学仙翁。前贤好语休轻弃，一命能施济物功。
王仲通宰公自东吴别去十载甲寅秋会于鄂渚乃知尚在七品常调中使人有郁郁遗才之叹谈论平生相对如梦历数海内诸友离合升沉之状悲欢良久有不能自已者既而仲通有欲为道隐求奉一祠之语诘难未能服俄为借骑下淮复归行馆翌日缀诗二章奉呈兼简钦甫佥司士元使君君平察推中丞敬公九日登真州南城以诗见示爱其閒逸迈往之气惜不得侍行遂想像和呈二首·其一
作者：曹伯启
朝代：元
体裁：七言律诗

年华逝水故相临，节序循环岂易禁。芦叶汀洲迁客梦，菊花篱落故园心。长筇曳曳风生袖，破帽翩翩雪满簪。惆怅昔人行乐地，剧谈豪饮莫沉吟。
用前韵咏怀寄诸公
作者：曹伯启
朝代：元

草堂寂寞带春星，守道常师鲁两生。去就失宜宁抱瓮，是非无定谩惩羹。伤心花鸟随时变，过眼轩裳扫地平。何日据床风露底，悠悠怀抱为君倾。
用李公勉郎中留别韵敬送督役淮东
作者：曹伯启
朝代：元

弱冠追随鬓已苍，云萍南北为谁忙。年将耳顺交情重，事与心违别恨长。梁苑日晴乌反哺，楚天风冷雁离行。万间自古男儿事，好趁仙槎入帝乡。
用溪陂塘松庵壁间韵
作者：曹伯启
朝代：元

松庵寂寂老僧閒，万壑千岩指顾间。笑杀孔门忧世客，西风尘土变朱颜。
用贾公俨韵寿何仲礼
作者：曹伯启
朝代：元

当年游薄宦，脱鞅到君家。摩拊紫荆树，攀缘常棣华。芳名称月旦，萍迹寄星槎。长寿乡中客，陶然饮紫霞。
用除夕韵呈菊圃
作者：曹伯启
朝代：元

已坐儒冠误，那能吏责禁。世途脩且阻，时事古犹今。阘茸除烦障，刚明见陆沉。乔松冰雪底，一点岁寒心。
申仲礼自别秦淮台宪诸公如失轩鉴继过太原仆留吴中尝以诗奉寄丁酉冬敬甫薇郎回自并门连奉报章且谂仲礼薰陶涵养非向年比英风迈节形见乎辞又非行辈所可拟伦也因便奉和略表仰思
作者：曹伯启
朝代：元

沧溟尘劫谷为陵，世事悠悠卒未平。晚圃云烟归啸傲，春梁燕雀贺生成。江东渭北三年别，利路名场几梦惊。吾道只今谁砥柱，并州回首羡同盟。
白霫述怀寄都下诸友
作者：曹伯启
朝代：元

暮景相寻百不堪，镜中衰发雪盈簪。空囊盻盻月初五，孤枕摇摇更第三。无术致身栖塞外，有时随梦到江南。斐章聊寄金兰友，唯恐咨嗟阻笑谈。
看星
作者：曹伯启
朝代：元

史文谍象阐精英，世俗纷纷强指名。太液净涵棋局稳，姮娥圆绕贝珠清。赤墀台辅幽人志，兰友参商此夜情。雷焕巳亡谁继踵，剑光空射斗牛明。
砀山诸友会诗邑泮作绝句纪预诗盟之意二首 其一 秋望
作者：曹伯启
朝代：元

凝望秋原景不穷，凄凄风色去年同。菊黄枫赤浑閒事，一片西成在眼中。
砀山诸友会诗邑泮作绝句纪预诗盟之意二首 其二 爱菊
作者：曹伯启
朝代：元

人间衮衮惜花王，得似东篱兴味长。撷秀餐英期晚节，相看日日是重阳。
砀山诸友会诗邑泮作绝句纪预诗盟之意二首·秋望
作者：曹伯启
朝代：元

凝望秋原景不穷，凄凄风色去年同。菊黄枫赤浑閒事，一片西成在眼中。人间衮衮惜花王，得似东篱兴味长。撷秀餐英期晚节，相看日日是重阳。
示二舍弟仲吉四首
作者：曹伯启
朝代：元

圣贤虽远有遗书，人品高卑本一初。世事悠悠天不管，此生勋业欲何如。偃蹇长松数亩阴，初应出土细如簪。人生各有凌云操，唯藉诗书尽此心。昔年南北事戈矛，巨室芸编岂易求。何幸诗书今满案，忍看秋草势同休。乃兄辛苦博微官，家道凌迟去住难。堂上二亲俱白发，望谁撑拄报平安。
示二舍弟仲吉四首·其一
作者：曹伯启
朝代：元

圣贤虽远有遗书，人品高卑本一初。世事悠悠天不管，此生勋业欲何如。
示二舍弟仲吉四首·其三
作者：曹伯启
朝代：元

昔年南北事戈矛，巨室芸编岂易求。何幸诗书今满案，忍看秋草势同休。
示二舍弟仲吉四首·其二
作者：曹伯启
朝代：元

偃蹇长松数亩阴，初应出土细如簪。人生各有凌云操，唯藉诗书尽此心。
示二舍弟仲吉四首·其四
作者：曹伯启
朝代：元

乃兄辛苦博微官，家道凌迟去住难。堂上二亲俱白发，望谁撑拄报平安。
祈雨罢饮访立斋南塘用朱路教韵
作者：曹伯启
朝代：元

南塘幽雅异尘中，一道荷香水面风。适意未容儿辈觉，开樽还喜故人同。醉来俯仰无今古，时至荣枯有变通。此地无因驻清景，明朝忧旱欲成翁。
秋夜听雨
作者：曹伯启
朝代：元

里巷欢传现毕星，中宵急雨换愁生。禦寒价索公孙被，送暑功调傅说羹。檐外浓阴沧海立，枕边清响碧云平。人间别有焦枯地，寄语天瓢莫尽倾。
秋夜西斋有感
作者：曹伯启
朝代：元

旅况随秋变，凄凄百感生。白云凝望眼，黄鹄计归程。蓝缕临邛服，齑盐漂母羹。旧痾虽有瘥，新业竟何成。财匮交情淡，门卑礼意诚。淹留谙世态，出入论家声。眉锁将诗解，心田仗笔耕。莼鲈张子兴，灯火退之檠。雨积堪舆暗，霜欺枕簟清。天风筛竹响，檐溜泻阶鸣。伏翼生怜暗，飞蛾死趁明。雁鸣如有诉，虫语不知名。兀兀心犹醉，栖栖梦亦惊。邻砧催薄暮，楼鼓辨深更。目断家何在，年衰志未平。自怜飘泊久，坐起若为情。
秋日嘉禾道中咏怀
作者：曹伯启
朝代：元

旅况随秋变，閒情与世疏。年将知命到，禄及代耕馀。济物无良策，安心有圣书。云山千古意，瞻望独踌躇。
秋日宴江山楼
作者：曹伯启
朝代：元

浙江东注接天隅，吴越青山入画图。平日胜游今日最，世间烦暑此间无。万家楼阁苍烟覆，几处园陵白草枯。痛饮狂歌有真趣，主人休惜酒钱粗。
答南冠
作者：曹伯启
朝代：元

朔方崇信义，南渡寖浮誇。土实国风厚，火空文物嘉。皇天亲有道，元气造中华。万事非人力，含灵本一家。
索李副使画梅
作者：曹伯启
朝代：元

酷爱孤根暖独回，吴缣光拭向谁开。小诗欲寄司花手，昨夜清香入梦来。
续沧江傅君平和善乐国王诗
作者：曹伯启
朝代：元

五十六字盘中珠，诵之如觌欧与苏。巨鱼有时迷大壑，丹凤无恙栖高梧。忆昔簪盍汉阳树，至今梦绕郎官湖。雄章远寄洗俗耳，慰怀绝胜谈虚无。
老夫迫于简书束装就道值层冰积雪阻舟淮甸进止俱难乃荷昌龄士安同志垂访徒步泥涂三十馀里曾不为劳令人感激不已别后聊写薄况寄二英彦希同德川宗侄洎知己者倚和见示以慰寸怀
作者：曹伯启
朝代：元

碌碌东淮已倦游，中台飞檄又岐周。曾闻雪拥蓝关马，今见冰凝邵伯舟。自笑此身虽矍铄，却思何处不淹留。蓬窗欲养澄清志，鹄面累累不断头。
舟至常德出陆由辰抵沅书事三首
作者：曹伯启
朝代：元

盘礴崎岖力不任，遐方风景变鸣禽。舟浮湖面波澜阔，马憩山腰涧壑深。千里晓烟炊紫葛，一春寒雾锁青林。纷纷寇盗何时静，龚遂登车是好音。兰澧分岐望芷沅，渡头杨柳欲飞绵。囊无薏苡防私论，茶有茱萸敌瘴烟。心定渐忘行役苦，愁浓不觉岁时迁。从今暴殄为明诫，曾见山头火种田。武陵回首望巴陵，摈退舟师就马程。潏潏青沟穿路过，峨峨苍岭送人行。庙堂任使谁能避，箐麓猖狂只自惊。欲为伏波寻胜迹，草间闻有鹧鸪声。
舟至常德出陆由辰抵沅书事三首·其一
作者：曹伯启
朝代：元

盘礴崎岖力不任，遐方风景变鸣禽。舟浮湖面波澜阔，马憩山腰涧壑深。千里晓烟炊紫葛，一春寒雾锁青林。纷纷寇盗何时静，龚遂登车是好音。
舟至常德出陆由辰抵沅书事三首·其三
作者：曹伯启
朝代：元

武陵回首望巴陵，摈退舟师就马程。潏潏青沟穿路过，峨峨苍岭送人行。庙堂任使谁能避，箐麓猖狂只自惊。欲为伏波寻胜迹，草间闻有鹧鸪声。
舟至常德出陆由辰抵沅书事三首·其二
作者：曹伯启
朝代：元

兰澧分岐望芷沅，渡头杨柳欲飞绵。囊无薏苡防私论，茶有茱萸敌瘴烟。心定渐忘行役苦，愁浓不觉岁时迁。从今暴殄为明诫，曾见山头火种田。
舟行辰沅江中小词数阕 五首 呈建中御史 其一 鹊桥仙
作者：曹伯启
朝代：元

杜鹃声诉，鹧鸪声助，催上黔阳归路。轻舟短棹泛沧浪，沾两袖、夜郎烟雾。云山如暮，滩流如怒，石齿崭然无数。天涯愁绪不堪论，这光景、能消几度。
舟行辰沅江中小词数阕 五首 呈建中御史 其三 临江仙
作者：曹伯启
朝代：元
体裁：词

夹橹声喧鹅鹳，中流石散牛羊。岸边茅屋半戎羌。淡烟笼寂寞，微雨助凄凉。畛麦缘山糁绿，岩花落水流香。离骚记诵不成章。殷勤兰与芷，千古为谁芳。
舟行辰沅江中小词数阕 五首 呈建中御史 其二 临江仙
作者：曹伯启
朝代：元
体裁：词

水出五溪成一派，滔滔日夜东流。倦乘鞍马却乘舟。向来危处怯，此去险中愁。咿轧数声离岸橹，异乡身世悠悠。暂教杯酒放眉头。痴儿官事了，聊作子长游。
舟行辰沅江中小词数阕 五首 呈建中御史 其五 浣溪沙
作者：曹伯启
朝代：元
体裁：词

解缆西南杳霭间。万重烟水间云山。橹声摇荡五溪蛮。世路看来行欲遍，头颅到此合知还。从今犹得十年閒。
舟行辰沅江中小词数阕 五首 呈建中御史 其四 浣溪沙
作者：曹伯启
朝代：元

世态纷纷几变更。天南地北只虚名。一簪华发可怜生。旅食惊心三月到，浪花吹面一舟轻。中宵屈指计归程。
舟行辰沅江中小词数阕 五首 呈建中御史 鹊桥仙
作者：曹伯启
朝代：元

杜鹃声诉，鹧鸪声助，催上黔阳归路。轻舟短棹泛沧浪，沾两袖、夜郎烟雾。云山如暮，滩流如怒，石齿崭然无数。天涯愁绪不堪论，这光景、能消几度。水出五溪成一派，滔滔日夜东流。倦乘鞍马却乘舟。向来危处怯，此去险中愁。咿轧数声离岸橹，异乡身世悠悠。暂教杯酒放眉头。痴儿官事了，聊作子长游。夹橹声喧鹅鹳，中流石散牛羊。岸边茅屋半戎羌。淡烟笼寂寞，微雨助凄凉。畛麦缘山糁绿，岩花落水流香。离骚记诵不成章。殷勤兰与芷，千古为谁芳。世态纷纷几变更。天南地北只虚名。一簪华发可怜生。旅食惊心三月到，浪花吹面一舟轻。中宵屈指计归程。解缆西南杳霭间。万重烟水间云山。橹声摇荡五溪蛮。世路看来行欲遍，头颅到此合知还。从今犹得十年閒。
良月九日夜与吉甫提举宿王氏精舍风雨不寐闻寄令弟潜夫同知佳章骨肉之情蔼然具见令人讽诵不已别后次韵写怀
作者：曹伯启
朝代：元

营营薄宦成何事，雪点乌纱月照襟。南北十年离别泪，田园一片去来心。衰杨岸口嗟兴废，逝水矶头阅古今。浊酒未能浇磊磈，棹歌终夕伴长吟。
良月既望忆仲通宰公兼寄君平察推
作者：曹伯启
朝代：元

閒登黄鹤旧矶头，万顷烟波起暮愁。想像故人心似我，汉阳门外望南楼。
苏昌龄时光山水小景图二首
作者：曹伯启
朝代：元

林壑微风草木香，红尘回首路茫茫。多情一片东山月，才到沧洲驻景长。余生梦寐在林泉，老眼披图意豁然。可笑劳神不知止，咸阳何啻路三千。
苏昌龄时光山水小景图二首·其一
作者：曹伯启
朝代：元

林壑微风草木香，红尘回首路茫茫。多情一片东山月，才到沧洲驻景长。
苏昌龄时光山水小景图二首·其二
作者：曹伯启
朝代：元

余生梦寐在林泉，老眼披图意豁然。可笑劳神不知止，咸阳何啻路三千。
萧县道中早行
作者：曹伯启
朝代：元

行行古天堑，幂幂桑与梓。树枝防刺人，天明仅十里。功名果何物，白发仍早起。赖闻瀑水声，清彻畸人耳。
蔡茂先御史种德堂
作者：曹伯启
朝代：元

人间种德如种树，培植日久生辉光。吾侪未达感应理，直以风水萦肝肠。夫君善庆目所击，声誉赫奕家弥昌。要将成绩示来裔，特书二字名高堂。
蠡州蟾河
作者：曹伯启
朝代：元

一溪流水碧溶溶，闻说蟾蜍在此中。我亦去为攀桂客，相逢多在广寒宫。
被差松江道中书所见
作者：曹伯启
朝代：元

衮衮征帆望眼赊，古今声利入长嗟。游商一岁千山路，薄宦三秋万里家。老我未为卿月像，伴人同上客星槎。孤鸿远迩江南稻，惭愧鸾凰食竹花。
西京赵良臣都事四十年之旧以诗见赠走笔述和勉其归家养疾不听逮月馀遂卒官所
作者：曹伯启
朝代：元

归云冉冉送年华，鹤发萧萧不到家。已向九天沾雨露，好于平地乐烟霞。缅思玄豹栖寒雾，应笑黄蜂趁晚衙。毕竟世缘何日了，林泉留客有茶瓜。
西江月
作者：曹伯启
朝代：元

归兴浓如山色，宦情薄似秋光。含残相伴说纲常。笑杀湖中鲁望。制用先须府库，兴戎必待糇粮。世间良贾会深藏。胜我追寻影响。
见山亭
作者：曹伯启
朝代：元

暮宿见山亭，翛然心境清。饥民不忍听，那更候虫声。
观兰亭箕山王俣书扁二首
作者：曹伯启
朝代：元

大族高名百世同，天怜佳话契元功。山禽唤醒三生梦，人在循环曲水中。当年脩禊适春残，此日兴庠属岁阑。邂逅闻孙成故事，至元应作永和看。
观兰亭箕山王俣书扁二首·其一
作者：曹伯启
朝代：元

大族高名百世同，天怜佳话契元功。山禽唤醒三生梦，人在循环曲水中。
观兰亭箕山王俣书扁二首·其二
作者：曹伯启
朝代：元

当年脩禊适春残，此日兴庠属岁阑。邂逅闻孙成故事，至元应作永和看。
观朱张二府
作者：曹伯启
朝代：元

相府剧深邃，将坛势崔嵬。古今争不已，十去久不回。所以陶靖节，东篱只衔杯。我辈何足道，青山好归来。
观稼
作者：曹伯启
朝代：元

瘦筇高陇看西成，风偃黄云四望平。不赖天公怜赤子，官逋私债几时清。
觉轩二子头角崭然盖乃翁生平积德设施所致因作数语颂之
作者：曹伯启
朝代：元

西州文族姓名香，阶下三槐葆盖张。鹅眼不辞公府用，马蹄常为故人忙。言思切直心无碍，道合中庸气自刚。积庆臾沾山水秀，欲期阳羡作桐乡。
诸生酬唱以九日言怀西郊晚望为二题因念春三秋九乃南北士民行乐之时重阳迫近河决虞城乡邑三面皆被其害别墅数间亦在洪浸吾今而后知乐人之乐者忧在其中矣冥冥造物岂易量哉二绝发诸君一粲 其一 九日言怀
作者：曹伯启
朝代：元

黄流冲决没平原，孤负秋英泛浊醪。想像生灵半昏垫，急营棚栈哭登高。
诸生酬唱以九日言怀西郊晚望为二题因念春三秋九乃南北士民行乐之时重阳迫近河决虞城乡邑三面皆被其害别墅数间亦在洪浸吾今而后知乐人之乐者忧在其中矣冥冥造物岂易量哉二绝发诸君一粲 其二 西郊晚望
作者：曹伯启
朝代：元

步屧郊坰乐未央，金天忽变水云乡。行吟策杖乘高垄，犹剩荞花扑鼻香。
诸生酬唱以九日言怀西郊晚望为二题因念春三秋九乃南北士民行乐之时重阳迫近河决虞城乡邑三面皆被其害别墅数间亦在洪浸吾今而后知乐人之乐者忧在其中矣冥冥造物岂易量哉二绝发诸君一粲·九日言怀
作者：曹伯启
朝代：元

黄流冲决没平原，孤负秋英泛浊醪。想像生灵半昏垫，急营棚栈哭登高。步屧郊坰乐未央，金天忽变水云乡。行吟策杖乘高垄，犹剩荞花扑鼻香。
读约斋段侯诗卷
作者：曹伯启
朝代：元

少年驰骤清淮甸，复领牙兵洗江练。车书混一论酬功，惊看浮云日千变。卖却宝刀归紫燕，柱杖支颐笑颛面。寂寂柴桑不见人，黄尘埋却金闺彦。
谢性斋右丞兼简毛吉甫经历
作者：曹伯启
朝代：元

治安学术蚤蜚声，经济襟怀老更成。千载风云应嘉会，两朝编简著清名。去留泰岳云舒卷，用舍周家鼎重轻。民物熙熙归化育，旧蹊桃李亦增荣。
谢曹斯立送菊就索公酝
作者：曹伯启
朝代：元

庭前黄菊蔚成丛，政要花边酒颊红。九日故人来送菊，菊花重叠酒樽空。
谢立斋惠蟠梅
作者：曹伯启
朝代：元

寄来春色情犹重，读罢新诗兴转嘉。脉理贯通从诘曲，本根培植自英华。三生清绝先群品，一叚芳馨异俗葩。闻道南塘数株雪，更须骑马到君家。
谩成
作者：曹伯启
朝代：元

举世纷纷日夜忙，閒中无意阅兴亡。千梳理发驱烦热，百遍攻书备后忘。屋角桑麻晴浪晚，门前榆柳午风凉。人生未达须行乐，不待区区总郡章。
谩成寄朱伯海主簿
作者：曹伯启
朝代：元

圣朝覃至化，寒士忝微官。迢递踰千里，间关历万端。山城居寂寞，灯火忆团栾。申浦烟尘暗，君峰草木寒。吴风纯已散，楚语辨应难。赖有朱夫子，论文释永叹。
豋君山述怀次史同知韵
作者：曹伯启
朝代：元

大禹神功孰可拟，万水导之归一派。滔滔江汉为朝宗，分破坤舆为两界。朝烟暮霭难具言，一得凭观即疏快。堂堂史倅文章伯，声若洪涛动澎湃。豋山临水悼兴亡，诗句瑰奇韵尤怪。当时未能陪杖屦，想像风流尽堪画。古今亦自重欢笑，醉摘头巾花树挂。蓉城酒美风俗淳，绿橘霏微散香瀣。天南地北江城客，从此好偿安乐债。翻思巨猾旧相邻，心迹无聊时作噫。区区刀笔何足论，自负巍峨益豪迈。一方弗克知伪谩，二载何尝得真话。岩廊步武皆若人，健土忽闻诛毒虿。融融闾里发新欢，回首茫然事几败。鹊来鸠去巢复完，急雨斜风任飘洒。水边兴感遽多情，还笑书生性常隘。
贺完颜仲远承旨复领尚医
作者：曹伯启
朝代：元

弱冠从游鲁泮宫，馀生都在别离中。羡君日日清光近，愧我年年逆旅同。寿国一如卿相职，砭愚重立圣贤功。它时里社鸡豚约，齿德推先有钜公。
贺朱鹤皋除江阴教三首
作者：曹伯启
朝代：元

寂寞韦编伴采芹，凤衔新渥下枫宸。门将此意推同列，江北江南有几人。清朝贤网自恢恢，喜见覃恩到草莱。世俗功名何足数，卿家诗礼是梯媒。天上黄麻姓字香，九原松槚亦生光。泰山北斗还公论，笑杀人间马足忙。
贺朱鹤皋除江阴教三首·其一
作者：曹伯启
朝代：元

寂寞韦编伴采芹，凤衔新渥下枫宸。门将此意推同列，江北江南有几人。
贺朱鹤皋除江阴教三首·其三
作者：曹伯启
朝代：元

天上黄麻姓字香，九原松槚亦生光。泰山北斗还公论，笑杀人间马足忙。
贺朱鹤皋除江阴教三首·其二
作者：曹伯启
朝代：元

清朝贤网自恢恢，喜见覃恩到草莱。世俗功名何足数，卿家诗礼是梯媒。
赋愁讽杨初开同舍
作者：曹伯启
朝代：元

砚沼依稀照敝袍，雕虫谁制困英豪。支颐忽起乡关恨，屈指难辞笔砚劳。眼底圣经浑已碎，阶前儿辈尚相高。襟怀落落真无那，时自长吟写郁陶。
赏中秋月用砀山诸生分韵
作者：曹伯启
朝代：元

平分秋气散晴空，坐待银盘上海东。美酒清歌诚外物，满怀佳致与人同。
赠会稽閒居官
作者：曹伯启
朝代：元

兰亭山水鉴湖天，千载重逢陆地仙。瀚海风波难把玩，岁寒松柏要持坚。痒痾异众非公论，畎亩思君属钜贤。盛代名臣难屈指，蒲轮应到海西偏。
赠元伯士瞻二友
作者：曹伯启
朝代：元

器识参差德未伦，白头心事尚如新。十年薄宦为迁客，四海亲情有二人。名族流芳各神俊，圣经充体自真纯。眼中轻薄何须数，它日南州愿卜邻。
赠刘彦卿
作者：曹伯启
朝代：元

抗尘南北六经秋，拭目朝堂总俊游。闻道铨条待常品，便将心事拟清流。酒徒未识新丰客，舟子虚疑户牖侯。长路崎岖行又错，看人骑鹤上扬州。
赠卜者范心鉴
作者：曹伯启
朝代：元

大造无穷如转圜，五行佐功随变迁。人生贵贱混贤否，系乎气禀纯与偏。世间谈算不知数，蕴奥相背徒纷然。岂期区区古澄川，范子能声为众传。试将猥命与评跋，大篇巨轴飞云烟。前途兀兀未敢知，既往行藏如目前。陈说浮生皆默定，乃知家世心为镜。金谷繁华扫地空，渭滨钓叟师周政。相者惟从骨肉寻，经云积善当馀庆。躔径虽殊指一归，予今万事皆从命。
赠吴道录
作者：曹伯启
朝代：元

风骨飘飘老地仙，平生足迹踏云烟。世缘掷去心无累，俗客魔来道愈坚。诗调尽飞尘外语，琴声浑扣指中禅。梦魂不识三山景，咫尺仙凡秖自怜。
赠朱路教
作者：曹伯启
朝代：元

春光已觉二分休，到处莺声唤客游。醉里颠狂从汝笑，閒中滋味复何求。人生贵贱有前定，世事升沉无尽头。更欲小园谋一醉，卖书应惹杜陵愁。
赠李都事
作者：曹伯启
朝代：元

记识英豪士，求官萃古燕。下风俄获侍，教雨屡蒙宣。老笔千人敌，芳名万口传。心声无悔后，仁政足光前。柱础寻常定，盘珠左右圆。料量明若筮，安止泊如禅。藩镇麒麟布，兰台鸿雁联。佩符临此地，弹指忆当年。流水供迎送，飞云体变迁。及瓜留未得，行李尚萧然。酌酒为装赆，吟诗当祖筵。它时隔霄壤，晚进望陶甄。
赠江夏相者陈梅心
作者：曹伯启
朝代：元

江浒老梅树，百花头上开。微风散清馥，寂感如灵台。君子道云长，坐观凡木摧。莫辞方寸苦，调鼎鉴英材。
赠画师佟明之
作者：曹伯启
朝代：元

易写无盐陋子都，难形小白下夷吾。英雄事业传千古，不假丹青作画图。
赠相者梅山
作者：曹伯启
朝代：元

元气淋漓生万物，莫悴朝荣自飘忽。梅山老子究此心，道眼相人惟相骨。昔年贵重药房公，果见青春照簪笏。畴昔闻子否已倾，梦魂远逐秋天鹘。
赠相者高心月
作者：曹伯启
朝代：元

心涵众理常虚明，烱如素月流青冥。扫除灵台挂秋鉴，天下妍媸无遁形。区区老境事奔走，汎汎人海风中萍。便从心月问前路，形车气马何时宁。
赠陈方回伯仲诗洛下
作者：曹伯启
朝代：元

壮游自古男儿事，收拾英华贮胸次。逢掖南来挂铁衣，陈生不露经纶志。白云在眼忽思亲，春雁同回期不匮。近里工夫实有加，它年肯屑扬州吏。
辛亥三月陪马克脩治书谒天游孙真人方丈阶前牡丹盛开卮酒同玩座中范提点索诗
作者：曹伯启
朝代：元

拉友寻佳致，琳宫引兴长。服膺思酒圣，拭目待花王。逝水年华急，行云世态忙。无因驻清景，春色又斜阳。
辛卯八月婺州途中用菊圃韵
作者：曹伯启
朝代：元

书生身世短歌行，贯日襟期答圣明。众苦小鲜游沸鼎，独怜饥鼠搅寒更。风云惨淡千年会，天地盈虚万古情。无象太平元有象，翠微深处管弦声。
过先主庙
作者：曹伯启
朝代：元

孙郎虎踞大江东，曹氏威踰汉室雄。后主不才诸葛死，三年章武命何穷。
过姑苏
作者：曹伯启
朝代：元

城上云山罨画遮，城中民物压纷奢。金银璨错三千界，丹碧连绵几万家。麋鹿屡经成故事，燕莺依旧爱新花。清贫本是书生分，只想山林景物嘉。
过桃川宫二首
作者：曹伯启
朝代：元

山中花木四时春，造物深藏太古醇。若使渔郎知去路，再容多少避秦人。莫道神仙事渺茫，高人曾见海生桑。无因驻马寻清景，极目西南世路长。
过桃川宫二首·其一
作者：曹伯启
朝代：元

山中花木四时春，造物深藏太古醇。若使渔郎知去路，再容多少避秦人。
过桃川宫二首·其二
作者：曹伯启
朝代：元

莫道神仙事渺茫，高人曾见海生桑。无因驻马寻清景，极目西南世路长。
过滹沱河
作者：曹伯启
朝代：元

当年天意欲兴刘，倏忽冰凝水不流。此日王郎如解事，鞬櫜弓矢便宜休。
过白沟河
作者：曹伯启
朝代：元

久听人间说白沟，两朝曾此界中州。而今六合无关禁，依旧潺湲碧水流。
过长桥书所见
作者：曹伯启
朝代：元

柳如青帜导姑苏，桥若垂虹饮太湖。渺渺天光接波浪，凄凄秋色上菰蒲。行囊只剩新诗稿，身世端如古画图。独倚危栏追往事，雁衔霜信下平芜。
送丁仲谦之杭州
作者：曹伯启
朝代：元

十年师友更谁亲，四月江皋手重分。不学轻交如覆雨，应知小厦未连云。凤雏岂是笼中物，龙种常思冀北群。此去文旌知不远，尺书朝夕愿相闻。
送丁仲谦赴都
作者：曹伯启
朝代：元

器识薰涵太古淳，笑谈时露满怀春。自居中土文章士，人道清时草泽臣。千里关河犹是客，半生书剑不忧贫。举头似觉长安近，会逐西风马后尘。
送人作宰
作者：曹伯启
朝代：元

虎观雍容出众伦，黑头勋业耀乡邻。曾闻莲幕声华美，复受皇家雨露春。三载凤鸾栖枳棘，一朝骐骥出风尘。此行珍重青云志，邂逅相逢即故人。
送何好礼御史按部江浙
作者：曹伯启
朝代：元

钟山横翠楚江空，寒气随君马首东。吴越英华诗有料，吏民情伪事无穷。雍容措置摅长策，慷慨施为合至公。三道伫看豺虎静，早回台阁复生风。
送南冠谢时清北行
作者：曹伯启
朝代：元

否泰今犹昔，兼攻弱逊强。天兵多奋迅，邻国半凋伤。士马仍吴土，簪裾蹑汉疆。纷纷行路客，落落谢家郎。淮楚冰霜重，幽燕道路长。负包躬若罄，逐伴汗如浆。载贽干当路，怀书谒尚方。形神虽落魄，意气自昂藏。倾盖成三益，论文尽数觞。贫中觇大节，言外挹馀芳。彼美文章士，来游礼义乡。当途有知己，无使叹垂囊。
送吴餋浩贡士归省
作者：曹伯启
朝代：元

冥鸿小却暂西归，莫恨功名与愿违。材大古来难适用，终期綵服换朱衣。
送天锡省郎奉先柩归葬宛丘
作者：曹伯启
朝代：元
体裁：五言律诗

壮岁游南土，方春赋北征。暂开千里足，终复九霄程。存殁应无愧，荣枯总若惊。堂堂公辅器，休系故园情。
送娄行所觐省庐陵二首
作者：曹伯启
朝代：元

东淮游览复江西，多少风光入品题。不信穷通有成算，世间凫鹤几时齐。归心黯黯楚山苍，离恨悠悠江水长。功利傥来将底用，愿君常葺读书堂。
送娄行所觐省庐陵二首·其一
作者：曹伯启
朝代：元

东淮游览复江西，多少风光入品题。不信穷通有成算，世间凫鹤几时齐。
送娄行所觐省庐陵二首·其二
作者：曹伯启
朝代：元

归心黯黯楚山苍，离恨悠悠江水长。功利傥来将底用，愿君常葺读书堂。
送寇致中归永城
作者：曹伯启
朝代：元

诸生诱掖渐还淳，世事关心忽问津。此别不须增感慨，大河南北即乡邻。
送张润夫之辽阳簿尉三首
作者：曹伯启
朝代：元

勉斋门左尽英奇，又见髯张谢白衣。华表东隅千古道，江山良是昔人非。理窟词锋总上游，焉容碌碌便归休。一官暂慰平生志，不负长安二载留。客途相顾足情欢，几度青灯语夜阑。明日遽成离别去，因风毋吝报平安。
送张润夫之辽阳簿尉三首·其一
作者：曹伯启
朝代：元

勉斋门左尽英奇，又见髯张谢白衣。华表东隅千古道，江山良是昔人非。
送张润夫之辽阳簿尉三首·其三
作者：曹伯启
朝代：元

客途相顾足情欢，几度青灯语夜阑。明日遽成离别去，因风毋吝报平安。
送张润夫之辽阳簿尉三首·其二
作者：曹伯启
朝代：元

理窟词锋总上游，焉容碌碌便归休。一官暂慰平生志，不负长安二载留。
送朱教之姑苏二首
作者：曹伯启
朝代：元

世变泾流杂渭波，逸民今喜出烟萝。数间学舍三生分，一纸除书二载过。韩愈有书思象阙，郑虔无路侍鸾坡。壮年莫作菟裘计，事业人生不厌多。斗南名士浙东宾，落纸云烟字字新。道出羲皇非傲物，学宗伊洛反疑人。楩楠生世终为贵，诗礼传家未属贫。常记江城风雨夜，短檠相对话情亲。
送朱教之姑苏二首·其一
作者：曹伯启
朝代：元

世变泾流杂渭波，逸民今喜出烟萝。数间学舍三生分，一纸除书二载过。韩愈有书思象阙，郑虔无路侍鸾坡。壮年莫作菟裘计，事业人生不厌多。
送朱教之姑苏二首·其二
作者：曹伯启
朝代：元

斗南名士浙东宾，落纸云烟字字新。道出羲皇非傲物，学宗伊洛反疑人。楩楠生世终为贵，诗礼传家未属贫。常记江城风雨夜，短檠相对话情亲。
送济南王秀才
作者：曹伯启
朝代：元

青士名轩敏号斋，主人风骨不凡材。嗜书有味轻金币，择友无方至草莱。众口推尊循古道，一篇骚雅露长才。游仙既许从君去，怀抱何时得好开。
送潘景梁佥事之福建
作者：曹伯启
朝代：元

仕学推先得两优，绣衣分柄镇南州。礼曹回首非新进，宪府信眉是旧游。三楚冰霜随马策，七闽泉石入诗筹。计程似与梅花约，在在清香满道周。
送独吉经历迁内台
作者：曹伯启
朝代：元

麟凤有名人不识，一出端能瑞中国。拯焚济溺非所长，君子同声复同德。单父鸣琴不忍欺，南阳召杜今犹忆。后来从政何纷纭，丹凤高鶱麟就踣。河山秀英散还聚，间世名贤出西北。翙翙公朝作羽仪，昭昭相府乘矜式。剸裁不觉到襟宇，予夺谁能动声色。赐环消息九天来，拂我群情乱如织。临岐一语还自释，吴楚区区驻难得。庙堂新政待良筹，行看八荒开寿域。
送王庭瑞经历之广东宪司
作者：曹伯启
朝代：元

圣政优优布四方，绣衣宾幕姓名香。海隅守令难求备，天下浮誇喜变常。神志高閒烟瘴远，道途萦绕世缘长。庆门忠孝垂千古，又见闻孙叱驭郎。
送琴士瞽者张伯源游东浙
作者：曹伯启
朝代：元

灵台寂寂湛空明，万古青山只么青。不待有弦知律吕，会从无极辨仪刑。世间五色真盲晦，云底三辰未杳冥。闻道东游多胜赏，草堂回首似兰亭。
送申仲礼言别还第
作者：曹伯启
朝代：元

世间去就崇口给，君子知几不终日。申乡掉臂挽不留，台阁诸贤怅如失。不为分携泪沾臆，但伤直道人难立。相如有才徒四壁，心事还同家事急。轻舟荡漾吴楚路，坎止流行须自惜。妙龄未许作閒身，会有重寻董狐笔。
送石抹同知
作者：曹伯启
朝代：元

祖宗勋业耀京华，坦腹天朝宰相家。播世文章铿有韵，通天德业润无瑕。居官似友山中鹿，避俗如闻坎底蛙。闻道柏台飞荐剡，疲民翘首望星槎。
送祖继先还真定
作者：曹伯启
朝代：元

济济恒山客，堂堂骨相奇。书传先世德，文尽后人师。进退无非命，功名不可期。胸中长策在，重看著鞭时。
送程前村之京口
作者：曹伯启
朝代：元

四圣能知本一心，却从流俗玩升沉。江湖胜观襟怀阔，天地穷源造化深。青眼相看常倒屣，碧云兴感欲投簪。人生离合非无数，送别江皋思不禁。
送翟庆之二首
作者：曹伯启
朝代：元

书剑飘零二十年，风流谁识玉堂仙。柳营一顾膺新命，兰室三生赋薄缘。以道自居元有地，若人空老是无天。功名迟速皆前定，莫使苏生坐马鞯。一昨荒城识钜儒，丰标高映月轮孤。笑谈有味皆堪纪，崖岸无形未可踰。商古订今朝并几，煮茶联句夜围炉。李侯声价连城重，他日先容肯作无。
送翟庆之二首·其一
作者：曹伯启
朝代：元

书剑飘零二十年，风流谁识玉堂仙。柳营一顾膺新命，兰室三生赋薄缘。以道自居元有地，若人空老是无天。功名迟速皆前定，莫使苏生坐马鞯。
送翟庆之二首·其二
作者：曹伯启
朝代：元

一昨荒城识钜儒，丰标高映月轮孤。笑谈有味皆堪纪，崖岸无形未可踰。商古订今朝并几，煮茶联句夜围炉。李侯声价连城重，他日先容肯作无。
送蔡季良
作者：曹伯启
朝代：元

盛世官规量材职，逢掖仍须肆刀笔。猥予南北阅人多，彼此技能相得失。江东复一季良出，姓字相闻不相识。同事同星几研亲，得觇干局无俦匹。简书衮衮笑谈了，政事优优儒道饰。忽惊奏最觐天庭，万里秋风动颜色。英雄不下儿女泪，著脚云衢先努力。除书消息待春开，何处豺狼当屏迹。
送赵彦诚
作者：曹伯启
朝代：元

宦游忆昔留神京，岩廊接武皆豪英。相从既久知姓名，奋身半是齐东城。东方山水钟英灵，人材济济怀忠贞。赵君家世居邹平，妙年胸次吞幽并。昔从案牍嗟劳形，深衣幅巾务明经。十年潜心今存诚，兰台掾史奋鹏程。此来平狱期无刑，况与冠玉联镳行。发奸擿伏如神明，光芒文彩刃发硎。伫看政绩垂丹青，天南地北蜚嘉声。拂袖归来心迹清，华峰峨峨绣江澄。齐鲁相望莫寒盟，它年倒屣须相迎。
送赵石居之官
作者：曹伯启
朝代：元

庆元六年薄宦居申浦，百技茫然性疏鲁。客舍公馀一事，无搢绅顾访森如堵。高山流水洗忧感，黄卷青编阅今古。回首长安如断蓬，南云翳翳生凄楚。小舟俄载石居来，饭颗山头逢杜甫。铅椠优游习气同，权门怅望丹心苦。绿阴初见盍朋簪，倒指联镳踰夏五。大火西流菊又残，孤衾铁冷闻双杵。一凫今日忽南厢，灿灿牙绯光鼻祖。新制兴除务必行，铨材历历皆良辅。东南山水得奇探，人物瑰奇壮城府。莫道临民始有为，存心济物非无补。猥予无计理归装，满面风埃犹哙伍。身世由来秖自怜，愁怀此去凭谁语。江城事简俗亦淳，彷佛居安胜乡土。茂林脩竹鼎魁方，皓月清风自宾主。谈笑四明官事了，时宜命驾瞻衡宇。庙堂倚任今伊吕，苟有寸长思一举。同是悠悠万古情，它年许接朝天武。
送陈爱山教授归馀杭
作者：曹伯启
朝代：元

曳曳文旌出暨阳，暑天形役兴悲凉。毛生有檄儒官淡，苏季无金世路长。数辈晚生传道德，十篇高谊见忠良。兰台指日能相近，鹗荐行看达尚方。
道过东昌申仲礼佥司暨状元呼都克岱尔诸父台辅贤昆仲厚意相邀别后以诗寄谢
作者：曹伯启
朝代：元

十载重逄骨鲠臣，生涯能斥向来贫。一时辍棹舒情曲，三接乘骖到水滨。乌府前循仪范古，鸿胪首唱姓名新。清门幸喜陪清宴，世路悠悠懒问津。
遣闷
作者：曹伯启
朝代：元

人生出处判穷通，不在儿曹臆度中。一剑蒯缑贫作祟，六根虚白净无功。从前狡狯今谁在，到底繁华总属空。亲老家贫责非浅，且留鹏翼待西风。
郭文美由西台御史迁中台以母夫人在堂不待传车预归觐省忠孝备见三绝发据鞍卢胡一笑
作者：曹伯启
朝代：元

粲粲牙绯陕右来，俄观衣紫赴中台。不辞迂路三千里，要博慈颜一笑开。筮仕先能禀至公，簿书堆案愈从容。灵禽已报还乡信，一点飞云绕岱宗。赐环消息日边来，共贺清朝得俊才。昨晚一天时雨霁，太微光彩射三台。
郭文美由西台御史迁中台以母夫人在堂不待传车预归觐省忠孝备见三绝发据鞍卢胡一笑·其一
作者：曹伯启
朝代：元

粲粲牙绯陕右来，俄观衣紫赴中台。不辞迂路三千里，要博慈颜一笑开。
郭文美由西台御史迁中台以母夫人在堂不待传车预归觐省忠孝备见三绝发据鞍卢胡一笑·其三
作者：曹伯启
朝代：元

赐环消息日边来，共贺清朝得俊才。昨晚一天时雨霁，太微光彩射三台。
郭文美由西台御史迁中台以母夫人在堂不待传车预归觐省忠孝备见三绝发据鞍卢胡一笑·其二
作者：曹伯启
朝代：元

筮仕先能禀至公，簿书堆案愈从容。灵禽已报还乡信，一点飞云绕岱宗。
郭西独行
作者：曹伯启
朝代：元

落魄绨袍一蹇驴，当年阮籍哭穷途。冥搜尽日无佳句，时复凭高望八区。
酷雨
作者：曹伯启
朝代：元

梅花消息小春天，酷雨连宵响大川。伐罪观兵交趾路，趣工兴利太湖田。雨旸僭忒非公论，仓庾盈虚属化权。常记薰风遍淮楚，村村香火祷神前。
酹江月·次王君阳李敏之过龙门韵
作者：曹伯启
朝代：元

洪崖中断，似蜃楼幻出，层檐叠脊。欲问真源淩绝顶，安得乘风羽翮。势利相忘，驱驰不惮，面背皆京国。源泉混混，恍如夹右碣石。遥想巢父襟怀，东溟烟雾里，片帆如席。逸气峥嵘今老矣，惆怅剑门千尺。细草平沙，弊裘羸马，长路无人识。家山回首，不应犹作行客。
酹江月·用子周佥司咏雪韵
作者：曹伯启
朝代：元

六花淩乱，算神工、不用并州刀剪。乍密还疏斜复整，眼底万更千变。宿麦连云，遗蝗入地，四海愁颜展。呼童洗酌，更宜帘幕高捲。还念去岁无聊。来秋有望，仰戴天行健。江上渔人应笑我，世路萦回如篆。何日言归，此心无竞，茅屋临清浅。满怀春意，坐令寒谷生暖。
醉中感怀
作者：曹伯启
朝代：元

世间乡族最为亲，强半逡巡是古人。纵使江南官况好，也应回首一伤神。
重九寄史中丞
作者：曹伯启
朝代：元

陋室维摩病绕身，诗书堆案乐清贫。世间谁似盘沟老，报国归来复报亲。
金华客舍夜鼠为祟囊有馀粟悬置榻隅群鼠思窃食之历户枢缘屋壁坠者相继苏而复登感慨偶成
作者：曹伯启
朝代：元

随辈猖狂搅客心，区区斗粟苦相寻。前行堕地后不止，我自绝粮渠复侵。归兴渺然风瑟瑟，壮怀如此夜沉沉。欲投忌器空搔首，盼杀羲轮辗宿阴。
金华道中
作者：曹伯启
朝代：元

青衫落魄可怜生，谁为贤劳赋此行。雨困肩舆山径滑，霜增眼界野塘清。气随天意无南北，德洽人心有重轻。怅望兰皋艰苦地，令人低首忆初平。
钱塘杂咏
作者：曹伯启
朝代：元

客鬓刁骚色渐皤，臣心澄澈净无波。诗书事业收功晚，凿枘情怀触讳多。委吏深惭鞭算手，家人谩赋扊扅歌。悠悠穷达皆天定，尘扑征衫奈俗何。
长安早发
作者：曹伯启
朝代：元

夜气溟濛塞两仪，客怀牢落动清悲。月明宿鸟啼烟树，风劲寒蝉泣露枝。西北乡关除梦到，东南民力谩心思。路难无奈篙师促，八月长安早发时。
陪翟沈二文学岁暮登宴嬉台
作者：曹伯启
朝代：元

一雨开新霁，长空绝点埃。眼明初出郭，心远乍登台。矮塔培黄壤，摧碑渍绿苔。几人遮日去，双燕受风回。稚柳沿新堑，神祠映古堆。翠峰依旧好，金菊为谁开。日夕牛羊下，天寒鸟雀哀。黄流随去住，元气接周回。风帚谁操执，云衣自剪裁。松杉诚异质，樗栎谩多材。效北衣冠变，平南士卒来。功名殊未已，伏腊迭相催。吊古情何益，哦诗愧不才。归欤风景暮，携友且衔杯。
陪诸公杖屦豋梁王吹台悠悠悼古之情不能自已呈孟子周子文二友
作者：曹伯启
朝代：元

天宇廓然秋已暮，幽人欲作登高赋。联镳沽酒上繁台，千古兴亡一回顾。百鸟喧啾塔半摧，荆榛掩映台前路。黄花采采未成欢，目断荒城起烟雾。
雨宿无锡驿有怀潘景梁
作者：曹伯启
朝代：元
体裁：七言律诗

泊舟夜宿城南驿，借得幽房胜鹤笼。急雨响倾千涧水，薄寒声透四檐风。偶怀握手诗人面，想像联镳御史骢。千里相思肠欲断，中堂灯影看摇红。
雨花台独步
作者：曹伯启
朝代：元

燕蓟走江浙，洋洋夸此台。金仙入幽梦，真能易凡胎。徒步良自苦，行行益纡回。前人重出处，纳履心悠哉。
题东丹王乳驹图
作者：曹伯启
朝代：元

目眵神惨骨凌兢，蕴抱终天母子情。恻隐更思推此道，含灵孤苦可怜生。
题任士安葬亲诗卷
作者：曹伯启
朝代：元

卜宅山原奕世安，于湖借润散清澜。古今报本无多子，破冢累累草棘寒。
题伏波将军庙
作者：曹伯启
朝代：元

佐汉功臣矍铄翁，择君不受子阳封。椒房偶累云台像，薏苡还伤铜柱功。幸自生前识朱勃，不妨床下拜梁松。五溪未服星先陨，文叔端难比沛公。
题何舜卿鱼水清白图
作者：曹伯启
朝代：元

桥梓相传清白在，君臣鱼水千年会。谁知一握小横披，开国承家理无外。
题双骥并枥图
作者：曹伯启
朝代：元

龙种权奇匀骨肉，筒耳铃眸籋云足。为君一饱死边庭，不作驽骀空厩粟。
题史总管随车雨诗卷
作者：曹伯启
朝代：元

乾坤漠漠困黄埃，陌上传呼太守来。甘澍应时醒万物，欢声何啻发春雷。
题叶宾月图二首
作者：曹伯启
朝代：元

广文胸次瑩无尘，明月知音自主宾。更约飞廉作三益，秖防云物忌情亲。当歌对酒永相依，妙契灵光烛万微。多少长安名利眼，只知三五看扬辉。
题叶宾月图二首·其一
作者：曹伯启
朝代：元

广文胸次瑩无尘，明月知音自主宾。更约飞廉作三益，秖防云物忌情亲。
题叶宾月图二首·其一
作者：曹伯启
朝代：元
体裁：七言绝句

广文胸次莹无尘，明月知音自主宾。更约飞廉作三益，秖防云物忌情亲。
题叶宾月图二首·其二
作者：曹伯启
朝代：元

当歌对酒永相依，妙契灵光烛万微。多少长安名利眼，只知三五看扬辉。
题奉元韩氏所藏蓝关风雪图孀亲赐绢并先陇画图三诗卷三首
作者：曹伯启
朝代：元

秦关风雪路崎岖，人道回天计亦迂。一自谪迁为口实，后来尤弊蔓难图。天上霜缣宠渥光，阶前兰玉姓名香。长安润屋知无数，一笑输君戏綵堂。手植松楸慰九泉，庆门能识性中天。悠悠南北云萍客，愧读春风锡类篇。
题奉元韩氏所藏蓝关风雪图孀亲赐绢并先陇画图三诗卷三首·其一
作者：曹伯启
朝代：元

秦关风雪路崎岖，人道回天计亦迂。一自谪迁为口实，后来尤弊蔓难图。
题奉元韩氏所藏蓝关风雪图孀亲赐绢并先陇画图三诗卷三首·其三
作者：曹伯启
朝代：元

手植松楸慰九泉，庆门能识性中天。悠悠南北云萍客，愧读春风锡类篇。
题奉元韩氏所藏蓝关风雪图孀亲赐绢并先陇画图三诗卷三首·其二
作者：曹伯启
朝代：元

天上霜缣宠渥光，阶前兰玉姓名香。长安润屋知无数，一笑输君戏綵堂。
题宋成之画马卷
作者：曹伯启
朝代：元

奚官珍重玉花骢，纵意清涟碧草中。幸际四庭烽火静，不须腾踏待秋风。
题完颜御史等官涉海图
作者：曹伯启
朝代：元

鲸波设险古犹今，习俗何尝计浅深。风伯持人惊世路，山黎厌客著官箴。君臣上下无私意，天地中间有此心。遥想二公皆定力，曾经人海看升沉。
题市桥游乐图二首
作者：曹伯启
朝代：元

小桥流水湛清波，无限游人载酒过。怪得年来粮饷少，田夫不及一分多。暖烟轻染柳条新，和气氤氲簇画轮。衮衮春风游冶客，岂知脚底有饥人。
题市桥游乐图二首·其一
作者：曹伯启
朝代：元

小桥流水湛清波，无限游人载酒过。怪得年来粮饷少，田夫不及一分多。
题市桥游乐图二首·其二
作者：曹伯启
朝代：元

暖烟轻染柳条新，和气氤氲簇画轮。衮衮春风游冶客，岂知脚底有饥人。
题廉文正公画像
作者：曹伯启
朝代：元

正学孤高践履淳，虞廷元凯汉星辰。咸阳事业荆南传，百世中朝有重臣。
题建康路教汤碧山金陵十咏卷后
作者：曹伯启
朝代：元

清词十阕吊兴亡，华屋丘山梦几场。一片东南佳丽地，老怀吟咏转凄凉。
题御史阿勒默斯松壑卷
作者：曹伯启
朝代：元

云壑苍髯作真止，岁寒潜德如君子。不愿青黄为栋梁，长风递入行人耳。
题拱北楼
作者：曹伯启
朝代：元

相君素有平南策，吴会新成拱北楼。鼓角壮怀藩镇肃，轩窗豁眼海天秋。岁时玉帛修臣节，政事金汤写帝忧。民物熙熙无异议，戎葵倾日水东流。
题朱孝子卷后二首
作者：曹伯启
朝代：元

白刃戕躯起病亲，黄童操志出天真。古今臣子虽同节，若个临危肯致身。人品元来本不殊，良心一失蔓难图。好将孝子朱郎事，提耳谆谆诲八区。
题朱孝子卷后二首·其一
作者：曹伯启
朝代：元

白刃戕躯起病亲，黄童操志出天真。古今臣子虽同节，若个临危肯致身。
题朱孝子卷后二首·其二
作者：曹伯启
朝代：元

人品元来本不殊，良心一失蔓难图。好将孝子朱郎事，提耳谆谆诲八区。
题梁国英牧牛图
作者：曹伯启
朝代：元

买得春风黑牡丹，东皋常伴水云閒。披图便觉归耕好，不履危机是此关。
题江宁李襄公画槐手卷
作者：曹伯启
朝代：元

襄公五男子，耕也官最卑。三兄历朝班，雍容老相期。庭槐公所植，一干生五枝。次四独秀发，耕乃适荣滋。当身耀金紫，喜气充门楣。造物补不足，云仍受繁禧。乃悟穷则变，乃知盈则亏。未来气已形，既著人方知。向非阴有感，草木终奚为。天理未尝息，天君毋自欺。寄言声利徒，种德宜孳孳。
题焦润之觉斋卷后
作者：曹伯启
朝代：元

人心天理本昭昭，利欲无端日夜销。说向迷途浑不省，世间鹏鴳各逍遥。
题王君实孝行卷二首
作者：曹伯启
朝代：元

薄游王粲不遗亲，地迥天高只此身。惨淡经营供子职，四方观感岂无人。报本丹诚誓不渝，每逄欢乐变忧虞。会须遂却中年愿，孝子忠臣不二途。
题王君实孝行卷二首·其一
作者：曹伯启
朝代：元

薄游王粲不遗亲，地迥天高只此身。惨淡经营供子职，四方观感岂无人。
题王君实孝行卷二首·其二
作者：曹伯启
朝代：元

报本丹诚誓不渝，每逄欢乐变忧虞。会须遂却中年愿，孝子忠臣不二途。
题王龙骧舟师图
作者：曹伯启
朝代：元

问罪平吴土，分兵自益州。百年还入统，一锁谩横流。王气烟同熄，侯封死亦羞。画师微意在，固国有嘉猷。
题白御史画马卷
作者：曹伯启
朝代：元

玉面骐驎金络头，虎文龙翼气横秋。乘时欲骋追风足，制在奚官不自由。
题竹枝画眉图
作者：曹伯启
朝代：元

飘飘独占碧琅玕，湛湛秋波月一弯。酷爱清声能洗耳，恍然羸马度春山。
题胡府判赵生山水卷
作者：曹伯启
朝代：元

画名无言诗，所贵存天和。包含物之理，方外手可摩。赵君图画手，前辈诚无多。吴缣二三尺，意马挥干戈。画水有清意，凉风皱微波。画山无著色，岱宗夫如何。浮图寺之表，舴艋岩之阿。披图一回首，逸兴高嵯峨。纷纷名利人，尘土双鬓皤。我亦在其间，岁月空蹉跎。林泉有馀兴，从此归渔蓑。
题苏昌龄溪山读书图
作者：曹伯启
朝代：元

一区精舍水云间，万里春融百虑閒。海内苍生渴霖雨，不应坚坐对柴关。
题许宜之三诗卷 其一 乐善楼
作者：曹伯启
朝代：元

心君乐善故名楼，占却人间第一筹。视履考祥端可必，郎星烱烱照吾州。
题许宜之三诗卷 其三 寿许公
作者：曹伯启
朝代：元

八帙因循又七年，松姿鹤骨只依然。傍人错儗真君后，自是安阳陆地仙。
题许宜之三诗卷 其二 文会堂
作者：曹伯启
朝代：元

讲明圣学远方来，仁宅居安义路开。多少红尘名利窟，岁时相遇只衔杯。
题许宜之三诗卷·乐善楼
作者：曹伯启
朝代：元

心君乐善故名楼，占却人间第一筹。视履考祥端可必，郎星烱烱照吾州。讲明圣学远方来，仁宅居安义路开。多少红尘名利窟，岁时相遇只衔杯。八帙因循又七年，松姿鹤骨只依然。傍人错儗真君后，自是安阳陆地仙。
题赵治中诗卷
作者：曹伯启
朝代：元

圣德混遐荒，天戈指江左。簪笏或山林，猖狂尽逋播。久萃南海涯，生灵寖凶祸。元戎运良筹，分使选刚果。赵卿掉臂行，咸谓虫赴火。开谕皆来臣，旄头应时堕。省檄守循阳，报效何么么。挂冠梅花峰，谁复论轗轲。当其徇国时，岂识身为我。所幸吾民安，贵贱无不可。徜徉湖海间，酒剩粮不裹。同沐恩波深，何必近青琐。回视窥禄人，扰扰真蜾蠃。悠哉复悠哉，铜柱映蓬颗。
题赵鼎之一山诗卷
作者：曹伯启
朝代：元

君山苍苍矗林杪，万古蓉城为高表。大江横绝声喧豗，浮世纷纭几昏晓。南崖地势抱灵秀，崧岳生申此生赵。孟鐈其名字鼎之，特号一山归兴杳。春申当年富公子，漫与此山期不夭。只今谁主复谁宾，眼底千山万山小。山英动色如有情，钟秀兹人尚年少。早图勋业汗青编，千载东吴青未了。
题通通平章画梅卷
作者：曹伯启
朝代：元

画出孤山清绝景，谁其作者四王孙。何当更假和羹手，添就西南月一痕。
题金御史所藏王彦章观马图
作者：曹伯启
朝代：元

五季英豪王太师，百年仪像见横披。眼中汗血真龙种，身后声华古豹皮。伟节亭亭照今古，高风凛凛动华夷。兜鍪一奋成忠义，何似貂蝉老更痴。
题魏立之所藏荣启期三乐图
作者：曹伯启
朝代：元

阅破浮生九十年，从来三乐得天全。情知不是尘中客，兀坐横琴答圣贤。
题鹳衔珠报恩图
作者：曹伯启
朝代：元

推恩及物本无私，报德遗珍似有知。蕞尔羽虫成故事，世间谁忆翳桑时。
题黄秋江钓月图二首
作者：曹伯启
朝代：元

渺渺秋江浸月宫，扁舟来往一丝风。锦鳞钓得浑閒事，万象包罗指顾中。桂影扶疏漾碧流，高人归隐坐垂钩。乾坤空廓心无际，雨笠烟蓑老即休。
题黄秋江钓月图二首·其一
作者：曹伯启
朝代：元

渺渺秋江浸月宫，扁舟来往一丝风。锦鳞钓得浑閒事，万象包罗指顾中。
题黄秋江钓月图二首·其二
作者：曹伯启
朝代：元

桂影扶疏漾碧流，高人归隐坐垂钩。乾坤空廓心无际，雨笠烟蓑老即休。
题黎景高佥事重修郎官湖太白祠卷后
作者：曹伯启
朝代：元

两朝文彩动朝端，别国相逢得尽欢。欲效当时谋一醉，形容不似古郎官。
饯王宝臣佥司赴行台幕
作者：曹伯启
朝代：元

丹诏相催赋远行，报公何必较途程。遨游吴楚心田壮，历览江淮眼界清。雪拥名城迎化笔，云封钟阜待诗盟。伫看台阁生风后，南北衣冠说姓名。
饯王景先佥司赴燕南
作者：曹伯启
朝代：元

河朔名藩尊赵郡，刺史开司冠诸镇。太行形势控幽并，辈出衣冠跂廉蔺。衰荣代谢苦不常，屡值天公降饥馑。繁华唯得梦中看，氓庶流离弃忠信。兰台极念济此邦，绣斧多方简豪俊。真材适见王吏部，揽辔登车气逾振。焦禾待雨报秋成，贪吏闻风应解印。贤臣生世责非轻，莫使秋霜空染鬓。
饯高显卿参政辞职北归二首
作者：曹伯启
朝代：元

邑宰无心见督邮，千年犹得号前脩。相君能识归来趣，占却中原第一流。江左繁华宰辅班，星槎无恙便知还。几多傀儡棚中客，想像高标亦汗颜。
饯高显卿参政辞职北归二首·其一
作者：曹伯启
朝代：元

邑宰无心见督邮，千年犹得号前脩。相君能识归来趣，占却中原第一流。
饯高显卿参政辞职北归二首·其二
作者：曹伯启
朝代：元

江左繁华宰辅班，星槎无恙便知还。几多傀儡棚中客，想像高标亦汗颜。
马上倚和毛潜夫校书见赠
作者：曹伯启
朝代：元

衰悰思故友，携酒特相寻。忽忽二年别，悠悠千古心。诗书清昼永，桑柘绿云深。羡子閒居乐，无劳叹陆沉。
鹊桥仙
作者：曹伯启
朝代：元

牛毛胥役，蝇头文字。终日疲神役志。何人昆顶坐垂钩，应笑我、徒能鄙事。起家寒士，从师夫子。不识苍头阍寺。夜郎旋辔又平城，只把做、槐安梦里。
鹊桥仙·用吕正学所赠韵
作者：曹伯启
朝代：元

昔居清署。今为编户。要仿古人襟度。尽收风月伴残年，更岂望、当途垂顾。江干徐步。林皋归路。不受营营相污。闲来渐觉日舒长，似挽得
鹊桥仙·用吕正学所赠韵
作者：曹伯启
朝代：元

昔居清署。今为编户。要仿古人襟度。尽收风月伴残年，更岂望、当途垂顾。江干徐步。林皋归路。不受营营相污。闲来渐觉日舒长，似挽得、韶光迟住。
鹧鸪天·寄翟德温
作者：曹伯启
朝代：元

六度他乡指月牙。旅怀无日不思家。归来漫读苏秦传，愁比他乡日更加。贫活计，拙生涯。几人曾爱屋头鸦。一襟朱墨才经浣，土锉重亲两部蛙。
鹧鸪天·寄翟德温
作者：曹伯启
朝代：元

六度他乡指月牙。旅怀无日不思家。归来漫读苏秦传，愁比他乡日更加。贫活计，拙生涯。几人曾爱屋头鸦。一襟朱墨才经＊，土锉重亲两部
鹧鸪天·寄翟德温
作者：曹伯启
朝代：元
体裁：词

六度他乡指月牙。旅怀无日不思家。归来谩读苏秦传，愁比他乡日更加。贫活计，拙生涯。几人曾爱屋头鸦。一襟朱墨才经浣，土锉重亲两部蛙。
鹧鸪天·示次男河南书吏履亨
作者：曹伯启
朝代：元

斗垒衡门笔砚生。清流不弃作豪英。宦途始步防颠踬，人海论交戒满盈。临事惧，好谋成。百年到手是功名。群雏已逐云萍散，又挂西南一点情。
齐天乐·和蒋四清病暍逢秋所作
作者：曹伯启
朝代：元

普天炎赫衣流汗。号呼坐恨更浅。节序推移，阴阳代谢，谁敢心怀咨怨。冥迷展转。梦远壑层冰，澄江匹练。大地嗷嗷，秋空忽散仁风扇。此身惯经寒暑，喧烦俱净尽，古炉灰篆。屈指交游，转头零落，举目残星数点。轰雷掣电。任百计营为，亦难周遍。日向西山，气机随吐咽。
丁卯校艺贡院作
作者：曹元用
朝代：元

席庐清昼列千袍，射策词场百战劳。明日京华春榜揭，蓬莱天近五云高。
上京次王继学韵
作者：曹元用
朝代：元

观光千里外，载笔五云边。计拙如工部，文雄愧谪仙。枕流思洗耳，怀禄敢垂涎。疾目昏如雾，衰髯白胜绵。当辞天禄阁，归种汶阳田。晓日登山屐，秋风下濑船。芝香云满地，龟鹤不知年。
京都次马伯庸尚书韵二首
作者：曹元用
朝代：元

滦水桥边御道西，酒旗閒挂暮檐低。春从绿树阴中老，云补青山阙处齐。画戟遥临青琐闼，紫骝解惜锦障泥。鸾凰自为明时出，宜傍上林高处栖。柳簇金沟蘸碧波，云深玉阙瞰重坡。凤凰曲奏钧天乐，乌鹊桥通织女河。万井闾阎春浩荡，六街车马晚坡陁。山人素有林泉兴，奈此承明夜直何。
京都次马伯庸尚书韵二首·其一
作者：曹元用
朝代：元

滦水桥边御道西，酒旗閒挂暮檐低。春从绿树阴中老，云补青山阙处齐。画戟遥临青琐闼，紫骝解惜锦障泥。鸾凰自为明时出，宜傍上林高处栖。
京都次马伯庸尚书韵二首·其二
作者：曹元用
朝代：元

柳簇金沟蘸碧波，云深玉阙瞰重坡。凤凰曲奏钧天乐，乌鹊桥通织女河。万井闾阎春浩荡，六街车马晚坡陁。山人素有林泉兴，奈此承明夜直何。
介春堂
作者：曹元用
朝代：元

光阴迅流矢，富贵等浮沤。昨日少年今白首，华构咫尺归荒丘。人生贵适意，栖栖欲何求？肘印累累大如斗，不及介春堂上一杯酒。可以消百虑，可以介眉寿。况有苍鸾白鹤翔坐隅，琼树照耀青芙渠。洞庭云璈奏和响，双成玉佩鸣清虚。玉仙人，真吾侣，便须日日陪尊俎。尽把西湖酿春酒，三万六千从此数。
塞上忆汶水
作者：曹元用
朝代：元

沙碛秋高苑马肥，哀笳一曲塞云飞。
南都儿辈应相念，过尽征鸿犹未归。
李白酒楼
作者：曹元用
朝代：元
体裁：古风

太白一去不复留，任城上有崔嵬楼。楼头四望渺无际，草木黄落悲清秋。凫峄插天摩翠壁，汶泗迢迢展空碧。争奇献秀百年态，作意随人来几席。诸老高会秋云端，金璧照耀青琅玕。谈笑不为礼法窘，酒杯更比乾坤宽。饮酣意气横今古，玉山倾倒忘宾主。谪仙人去杳何许，异代同符吾与汝。谁能跨海为一呼，八表神游共豪举。
李白酒楼
作者：曹元用
朝代：元

太白一去不复留，任城上有崔嵬楼。楼头四望渺无际，草木黄落悲清秋。凫峄插天摩翠壁，汶泗迢迢展空碧。争奇献秀百年态，作意随人来几席。诸老高会秋云端，金璧照耀青琅玕。谈笑不为礼法窘，酒杯更比乾坤宽。饮酣意气横今古，玉山倾倒忘宾主。谪仙人去杳何许，异代同符吾与汝。谁能跨海为一呼？八表神游共豪举。
秋怀
作者：曹元用
朝代：元

沙碛秋高宛马肥，哀笳一曲塞云飞。南都儿辈应相念，过尽征鸿犹未归。
题周曾秋塘图
作者：曹元用
朝代：元

沙鸟飞鸣晚未休，棹歌声在白蘋洲。题诗每恨无佳句，欲剪横塘一片秋。
水龙吟
作者：曹光辅
朝代：元

世间清苦禅和，了心才到安闲地。藜床兀兀，经年打坐，颓然假寐。却甚床边，偶闻牛斗，不知喧蚁。怪藤条临济，饥餐困卧，方会得、个中味。争似横江楼上，入帘栊、好山供翠。悠悠万事，从今都付，黄粱炊里。朝暮阴晴，定应不废，平生甘睡。笑傍人问我，何当梦觉，为苍生起。
西湖竹枝词
作者：曹妙清
朝代：元

美人绝似董娇娆，家住南山第一桥。不肯随人过湖去，月明夜夜自吹箫。
木兰花慢·白莲
作者：曹居一
朝代：元

爱幽花带露，映晓色，淡秋塘。恨太华峰高，庐山社远，身世相妨。谁知半溪烟景，且乘闲、华发照沧浪。羡杀风标公子，一生何限清香。仙家摇曳水云乡。高韵却浓妆。看脉脉盈盈，何消解语，已断人肠。呼童更须沽酒，待夜凉、和月卷荷觞。明日醒来信笔，新声付与秋娘。
木兰花慢·白莲
作者：曹居一
朝代：元
体裁：词

爱幽花带露，映晓色，淡秋塘。恨太华峰高，庐山社远，身世相妨。谁知半溪烟景，且乘闲、华发照沧浪。羡杀风标公子，一生何限清香。仙家摇曳水云乡。高韵却浓妆。看脉脉盈盈，何消解语，已断人肠。呼童更须沽酒，待夜凉、和月捲荷觞。明日醒来信笔，新声付与秋娘。
【中吕】喜春来_和则明韵骚
作者：曹德
朝代：元

和则明韵骚坛坐遍诗魔退，步障行看肉阵迷。海棠开后燕飞回。喧暂息，爱月夜眠迟。春云巧似山翁帽，古柳横为独木桥。风微尘软落红飘，沙岸好，草色上罗袍。春来南国花如绣，雨过西湖水似油。小瀛洲外小红楼，人病酒，料自下帘钩。
【双调】庆东原_江头即事低
作者：曹德
朝代：元

江头即事低茅舍，卖酒家，客来旋把朱帘挂。长天落霞，方池睡鸭，老树昏鸦。几句杜陵诗，－幅王维画。猿作怪，鹤莫猜，探春偶到南城外。池鱼就买，园蔬旋摘，村务新开。省下买花钱，拚却还诗债。闲乘兴，过小亭，没三杯著甚资谈柄。诗题小景，香销古鼎，曲换新声。标致似刘伶，受用如陶令。
【双调】折桂令_江头即事问
作者：曹德
朝代：元

江头即事问城南春事何如？细草如烟，小雨如酥。不驾巾车，不拖竹杖，不上篮舆。著二日将息蹇驴，索三杯分付奚奴。竹里行厨，花下堤壶，共友联诗，临水观鱼。自述淡生涯却不多争，卖药修琴，负笈担簦。雪岭樵柯，烟村牧笛，月渡渔罾。究生死干忙煞老僧，学飞升空老了先生。我腹膨脝，我貌狰狞，我发鬅鬙。除了衔怀，百拙无能。西湖早春小红楼隔水人家，草未鸣蛙，柳已藏鸦。试卷朱帘，寻山问寺，何处无花。金络脑堤边骏马，锦缠头船上娇娃。风东繁华，不醉流霞，前世生涯。登灵鹫山便休提钟鼎山林，遮莫荣，总是消沉、落落魄魄，酒逢知己，琴遇知音。时俯仰人间古今，且消磨闲处光阴。无事当心，今日从容，此地登临。
【双调】沉醉东风_隐居鸱夷革
作者：曹德
朝代：元

隐居鸱夷革屈沉了伍胥，江鱼腹葬送了三闾。数间谏时，独醒处，岂是遭诛被放招伏？一舸秋风去五湖，也博个名传万古。村居新分下庭前竹栽，旋篘得缸间茅柴。娩壬弹鸡，和根菜，小杯盘曾惯留客。活泼剌鲜鱼米换来，则除了茶都是买。茅舍宽如钓舟，老夫闲似沙鸥。江清白发明，霜早黄花瘦，但开樽沉醉方休。江糯吹香满穗秋，又打够重阳酿酒。枫林晚家家步锦，菊篱秋处处分金。羞将宝剑看，醉把瑶琴枕，没三杯著甚消任。若论到机深祸亦深，却不是渊明好饮。
【正宫】小梁州_侍马昂夫相
作者：曹德
朝代：元

侍马昂夫相公游柯山紫霞仙侣翠云裘，文彩风流。新诗题满凤凰楼，挥吟袖，来作烂柯游。【幺】王樵不管梅花瘦，教白鹤舞著相留。听我歌，为君寿。一杯春酒，一曲小梁州。
三棒鼓声频·题渊明醉归图
作者：曹德
朝代：元

先生醉也，童子扶者。有诗便写，无酒重赊。山声野调欲唱些，俗事休说。问青天借得松间月，陪伴今夜。长安此时春梦热，多少豪杰。明朝镜中头似雪，乌帽难遮。星般大县儿难弃舍，晚入庐山社。比及眉未攒，腰曾折，迟了也，去官陶靖节。
不知宫调·三棒鼓声频题渊明醉归图
作者：曹德
朝代：元

先生醉也，童子扶着。
有诗便写，无酒重赊。
山声野调欲唱些，俗事休说。
问青天借得松间月，陪伴今夜。
长安此时春梦热，多少豪杰。
明朝镜中头似雪，乌帽难遮。
星般大县儿难弃舍，晚入庐山社。
比及眉未攒，腰曾折，迟了也去官陶靖节。
不知宫调·三棒鼓声频题渊明醉归图
作者：曹德
朝代：元

先生醉也，童子扶著。
有诗便写，无酒重赊。
山声野调欲唱些，俗事休说。
问青天借得松间月，陪伴今夜。
长安此时春梦热，多少豪杰。
明朝镜中头似雪，乌帽难遮。
星般大县儿难弃舍，晚入庐山社。
比及眉未攒，腰曾折，迟了也去官陶靖节。
不知宮調·三棒鼓聲頻題淵明醉歸圖
作者：曹德
朝代：元

先生醉也，童子扶著。有詩便寫，無酒重賒。山聲野調欲唱些，俗事休說。問青天借得松間月，陪伴今夜。長安此時春夢熱，多少豪傑。明朝鏡中頭似雪，烏帽難遮。星般大縣兒難棄捨，晚入廬山社。比及眉未攢，腰曾折，遲了也去官陶靖節。
中吕·喜春来·和则明韵
作者：曹德
朝代：元
体裁：曲

春云巧似山翁帽，古柳横为独木桥。风微尘软落红飘，沙岸好，草色上罗袍。
春来南国花如绣，雨过西湖水似油。小瀛洲外小红楼，人病酒，料自下帘钩。
中吕·喜春来和则明韵
作者：曹德
朝代：元

骚坛坐遍诗魔退，步障行看肉阵迷。
海棠开后燕飞回。
喧暂息，爱月夜眠迟。
春云巧似山翁帽，古柳横为独木桥。
风微尘软落红飘，沙岸好，草色上罗袍。
春来南国花如绣，雨过西湖水似油。
小瀛洲外小红楼，人病酒，料自下帘钩。
中呂·喜春來和則明韻
作者：曹德
朝代：元

騷壇坐遍詩魔退，步障行看肉陣迷。海棠開後燕飛回。喧暫息，愛月夜眠遲。春雲巧似山翁帽，古柳橫為獨木橋。風微塵軟落紅飄，沙岸好，草色上羅袍。春來南國花如繡，雨過西湖水似油。小瀛洲外小紅樓，人病酒，料自下簾鉤。
双调·庆东原江头即事
作者：曹德
朝代：元

低茅舍，卖酒家，客来旋把朱帘挂。
长天落霞，方池睡鸭，老树昏鸦。
几句杜陵诗，一幅王维画。
猿休怪，鹤莫猜，探春偶到南块外。
池鱼就买，园蔬旋摘，村务新开。
省下买花钱，拼却还诗债。
闲乘兴，过小亭，没三杯着甚资谈柄。
诗题小景，香销古鼎，曲换新声。
标致似刘伶，受用如陶令。
双调·庆东原江头即事
作者：曹德
朝代：元

低茅舍，卖酒家，客来旋把朱帘挂。
长天落霞，方池睡鸭，老树昏鸦。
几句杜陵诗，一幅王维画。
猿休怪，鹤莫猜，探春偶到南块外。
池鱼就买，园蔬旋摘，村务新开。
省下买花钱，拼却还诗债。
闲乘兴，过小亭，没三杯著甚资谈柄。
诗题小景，香销古鼎，曲换新声。
标致似刘伶，受用如陶令。
双调·折桂令·自述
作者：曹德
朝代：元
体裁：曲

淡生涯却不多争，卖药修琴，负笈担簦。雪岭樵柯，烟村牧笛，月渡渔罾。究生死干忙煞老僧，学飞升空老了先生。我腹膨脝，我貌狰狞，我发鬅鬙。除了衔杯，百拙无能。
双调·沉醉东风·村居
作者：曹德
朝代：元
体裁：曲

茅舍宽如钓舟，老夫闲似沙鸥。江清白发明，霜早黄花瘦，但开樽沉醉方休。江糯吹香满穂秋，又打够重阳酿酒。
双调·沉醉东风·隐居
作者：曹德
朝代：元
体裁：曲

鸱夷革屈沉了伍胥，江鱼腹葬送了三闾。数间谏时，独醒处，岂是遭诛被放招伏？一舸秋风去五湖，也博个名传万古。
双调·沉醉东风隐居
作者：曹德
朝代：元

鸱夷革屈沉了伍胥，江鱼腹葬送了三闾。
数间谏时，独醒处，岂是遭诛被放招伏？一舸秋风去五湖，也博个名传万古。
村居新分下庭前竹栽，旋ド得缸面茅柴。
犯弹鸡，和根菜，小杯盘曾惯留客。
活泼刺鲜鱼米换来，则除了茶都是买。
茅舍宽如钓舟，老夫闲似沙鸥。
江清白发明，霜早黄花瘦，但开樽沉醉方休。
江糯吹香满穗秋，又打够重阳酿酒。
枫林晚家家步锦，菊篱秋处处分金。
羞将宝剑看，醉把瑶琴枕，没三杯着甚消任。
若论到机深祸亦深，却不是渊明好饮。
双调·沉醉东风隐居
作者：曹德
朝代：元

鸱夷革屈沉了伍胥，江鱼腹葬送了三闾。
数间谏时，独醒处，岂是遭诛被放招伏？一舸秋风去五湖，也博个名传万古。
村居新分下庭前竹栽，旋ド得缸面茅柴。
犯弹鸡，和根菜，小杯盘曾惯留客。
活泼刺鲜鱼米换来，则除了茶都是买。
茅舍宽如钓舟，老夫闲似沙鸥。
江清白发明，霜早黄花瘦，但开樽沉醉方休。
江糯吹香满穗秋，又打够重阳酿酒。
枫林晚家家步锦，菊篱秋处处分金。
羞将宝剑看，醉把瑶琴枕，没三杯著甚消任。
若论到机深祸亦深，却不是渊明好饮。
双调·清江引
作者：曹德
朝代：元
体裁：曲

长门柳丝千万结，风起花如雪。离别复离别，攀折复攀折，苦无多旧时枝叶也。
长门柳丝千万缕，总是伤心树。行人折嫩条，燕子衔轻絮，都不由凤城春作主。
双调·清江引
作者：曹德
朝代：元

长门柳丝千万结，风起花如雪。
离别复离别，攀折更攀折，若无多旧时枝叶也。
长门柳丝千万缕，总是伤心树。
行人折嫩条，燕子衔轻絮，都不由风城春做主。
幺·王樵不管梅花瘦，教白鹤舞著相留。听我歌，为君寿。一杯
作者：曹德
朝代：元

春酒，一曲小梁州。
正宫·小梁州
作者：曹德
朝代：元

侍马昂夫相公游柯山紫霞仙侣翠云裘，文彩风流。
新诗题满凤凰楼，挥吟袖，来作烂柯游。
正宮·小梁州
作者：曹德
朝代：元

侍馬昂夫相公遊柯山紫霞仙侶翠雲裘，文彩風流。新詩題滿鳳凰樓，揮吟袖，來作爛柯遊。
清江引·长门柳丝千万结
作者：曹德
朝代：元

长门柳丝千万结，风起花如雪。离别复离别，攀折更攀折，苦无多旧时枝叶也。长门柳丝千万缕，总是伤心树。行人折嫩条，燕子衔轻絮，都不由凤城春做主。
雙調·慶東原江頭即事
作者：曹德
朝代：元

低茅舍，賣酒家，客來旋把朱簾掛。長天落霞，方池睡鴨，老樹昏鴉。幾句杜陵詩，一幅王維畫。猿休怪，鶴莫猜，探春偶到南塊外。池魚就買，園蔬旋摘，村務新開。省下買花錢，拼卻還詩債。閒乘興，過小亭，沒三杯著甚資談柄。詩題小景，香銷古鼎，曲換新聲。標緻似劉伶，受用如陶令。
雙調·沉醉東風隱居
作者：曹德
朝代：元

鴟夷革屈沉了伍胥，江魚腹葬送了三閭。數間諫時，獨醒處，豈是遭誅被放招伏？一舸秋風去五湖，也博個名傳萬古。村居新分下庭前竹栽，旋ド得缸面茅柴。犯彈雞，和根菜，小杯盤曾慣留客。活潑刺鮮魚米換來，則除了茶都是買。茅舍寬如釣舟，老夫閒似沙鷗。江清白髮明，霜早黃花瘦，但開樽沉醉方休。江糯吹香滿穗秋，又打夠重陽釀酒。楓林晚家家步錦，菊籬秋處處分金。羞將寶劍看，醉把瑤琴枕，沒三杯著甚消任。若論到機深禍亦深，卻不是淵明好飲。
雙調·清江引
作者：曹德
朝代：元

長門柳絲千萬結，風起花如雪。離別復離別，攀折更攀折，若無多舊時枝葉也。長門柳絲千萬縷，總是傷心樹。行人折嫩條，燕子銜輕絮，都不由風城春做主。
上山采蘼芜
作者：曹文晦
朝代：元

上山采蘼芜，采采不盈掬。下山逢故夫，褰衣拦道哭。昔君弃妾时，二雏方去乳。骨骼今已成，终能继门户。饮水当思源，惜树须连枝。新人虽云乐，当念旧人为。上山采蘼芜，歌思一何苦！我欲歌向人，今人不如古。
九日
作者：曹文晦
朝代：元

残日凄风岸，登临感物华。早禾千顷雪，秋树半村霞。酩酊携壶牧，风流落帽嘉。古人那可作，一笑对黄花。
九日登玉霄峰二首
作者：曹文晦
朝代：元

洞户阴森翠雾开，十年三度梦中来。殷勤为问松头鹤，白发登高更几回。赤城下瞰碧云遮，乔木深林气自嘉。老瓦盆空无过客，一轩风雨负黄花。
九日登玉霄峰二首·其一
作者：曹文晦
朝代：元

洞户阴森翠雾开，十年三度梦中来。殷勤为问松头鹤，白发登高更几回。
九日登玉霄峰二首·其二
作者：曹文晦
朝代：元

赤城下瞰碧云遮，乔木深林气自嘉。老瓦盆空无过客，一轩风雨负黄花。
九日登玉霄峰五首
作者：曹文晦
朝代：元

九日登山正自佳，松梯微露湿青鞋。重岩细菊班班出，一路题诗寄客怀。岭头回首是官塘，野树青红天雨霜。清气著人吟不尽，玉霄峰顶过重阳。重阳昔与少年游，红袖黄花送酒筹。今日西风厓石路，白头乌帽不胜愁。白云如屋深复深，白云之外松树林。别峰线路入云去，直恐西通天姥岑。洞门灵气合玄黄，洞里仙人白罽裳。见说金钟飞去远，不应鸡犬不腾骧。
九日登玉霄峰五首·其一
作者：曹文晦
朝代：元

九日登山正自佳，松梯微露湿青鞋。重岩细菊班班出，一路题诗寄客怀。
九日登玉霄峰五首·其三
作者：曹文晦
朝代：元

重阳昔与少年游，红袖黄花送酒筹。今日西风厓石路，白头乌帽不胜愁。
九日登玉霄峰五首·其二
作者：曹文晦
朝代：元

岭头回首是官塘，野树青红天雨霜。清气著人吟不尽，玉霄峰顶过重阳。
九日登玉霄峰五首·其五
作者：曹文晦
朝代：元

洞门灵气合玄黄，洞里仙人白罽裳。见说金钟飞去远，不应鸡犬不腾骧。
九日登玉霄峰五首·其四
作者：曹文晦
朝代：元

白云如屋深复深，白云之外松树林。别峰线路入云去，直恐西通天姥岑。
九曲樵歌十首
作者：曹文晦
朝代：元

琼阙峨峨接太清，五云洞口问长生。欲知岭上无穷景，听取樵歌四五声。一曲初过乱石硿，两山松柏翠重重。下方楼阁天台观，坐听残阳数杵钟。三曲天开罨画屏，松风吹鬓不胜情。山城石甃无苍藓，绝爱铿然放杖声。四曲崚嶒上石梯，乌岩千仞与云齐。岩前风起藤花落，一个画眉松上啼。五曲翻身看晚霞，平川历历见人家。桐溪水汇清□□，山似游龙水似蛇。七曲弯弯翠栎林，风吹万叶自清音。行人已在长松杪，回首原田似井深。九曲岩腰坐碧苔，吹箫人去有空台。云深不见来仪凤，野鸟自啼花自开。
九曲樵歌十首·其一
作者：曹文晦
朝代：元

琼阙峨峨接太清，五云洞口问长生。欲知岭上无穷景，听取樵歌四五声。
九曲樵歌十首·其七
作者：曹文晦
朝代：元

九曲岩腰坐碧苔，吹箫人去有空台。云深不见来仪凤，野鸟自啼花自开。
九曲樵歌十首·其三
作者：曹文晦
朝代：元

三曲天开罨画屏，松风吹鬓不胜情。山城石甃无苍藓，绝爱铿然放杖声。
九曲樵歌十首·其二
作者：曹文晦
朝代：元

一曲初过乱石硿，两山松柏翠重重。下方楼阁天台观，坐听残阳数杵钟。
九曲樵歌十首·其五
作者：曹文晦
朝代：元

五曲翻身看晚霞，平川历历见人家。桐溪水汇清□□，山似游龙水似蛇。
九曲樵歌十首·其六
作者：曹文晦
朝代：元

七曲弯弯翠栎林，风吹万叶自清音。行人已在长松杪，回首原田似井深。
九曲樵歌十首·其四
作者：曹文晦
朝代：元

四曲崚嶒上石梯，乌岩千仞与云齐。岩前风起藤花落，一个画眉松上啼。
九月一日清溪道中二首
作者：曹文晦
朝代：元

老树依沙岸，柴门上下邻。断桥归郭路，细雨过溪人。白鹭双飞去，黄花数点新。惜无遗世友，联句坐苔茵。微月悬孤榻，残云过断塍。松风林外笛，茅屋水边灯。久坐忘为客，清吟未得朋。沙头有饥鹘，昏暝亦飞腾。
九月一日清溪道中二首·其一
作者：曹文晦
朝代：元

老树依沙岸，柴门上下邻。断桥归郭路，细雨过溪人。白鹭双飞去，黄花数点新。惜无遗世友，联句坐苔茵。
九月一日清溪道中二首·其二
作者：曹文晦
朝代：元

微月悬孤榻，残云过断塍。松风林外笛，茅屋水边灯。久坐忘为客，清吟未得朋。沙头有饥鹘，昏暝亦飞腾。
书所见
作者：曹文晦
朝代：元

柳黄鹤袖桃花裙，钗梁砑金光射人。颜如花红语如燕，气态直与春争新。出门心事多于草，愁满双蛾为花恼。昨夜春风破碧桃，过眼风光二分老。为谁微步过垂杨，临水插花青鬓光。回头贪看双胡蝶，不意前逢马上郎。
五杂俎
作者：曹文晦
朝代：元

五杂俎，双玉瓶。舟已具，潮已平。五杂俎，双玉箸，水自流。天涯一点红，离思千万重。
公无渡河
作者：曹文晦
朝代：元

薰风萧萧，黄流浑浑。上无舟与梁，下有鼍与鼋。劝公无渡河，骇浪□吐吞。惜君只欲留，何不听妾言。东趋沧海渚，西极昆仑源。浩浩无际流，何处招郎魂？公无渡河，为郎载歌。往者已矣来者多，歌兮歌兮奈若何！
六月初三日迁居寄卧云翁
作者：曹文晦
朝代：元

危疑不决问巫咸，贞吉须过六月三。喜听鹊声鸣始旦，强缘鸟道出重岩。病身有托虫依蓼，家计无存水透蓝。云雾不迷飞鹤路，雅音无惜寄泥缄。
句
作者：曹文晦
朝代：元

刳肠难脱豫且网，留骨堪为子夏冠。鼠须过晋今无用，兔颖封秦亦不如。当时照炫水中影，今日扫空堂上尘。小槽酒滴清光透，老瓦盆空饮兴多。顾家曾识将军号，华岳堪供处士眠。
听泉
作者：曹文晦
朝代：元

佛阁灯昏石磬残，渐闻岩窦玉珊珊。月沈古洞一猿歇，人倚脩篁两耳寒。水乐洞边趺藓石，香炉峰下认松湍。何如赏此秋风曲，击节清吟到夜阑。
和刘伯温感怀四首
作者：曹文晦
朝代：元

在昔曾闻夏变夷，台莱自足固邦基。为言横槊赋诗士，不是投戈讲艺时。野外观风忧稼穑，江边回首见旌旗。斩蛟未有旌阳术，安得相从闾左慈。旧时左辖下三台，坚壁相持久不开。但欲黄金留翠袖，岂知白骨长苍苔。两年征伐多荼毒，一旦功名付草莱。大谬最怜分阃帅，受降未了敌还来。风雨萧萧震广川，前村茅屋冷炊烟。潮声有信来还去，贼势无时断复连。胠箧难存悬磬室，污邪化作不毛田。何时甲洗天河水，月色满城江可怜。入水无媒得纬萧，谁能驱退恶溪潮。沈沈城郭貔貅老，汹汹波涛蛟鳄骄。败舫似闻川鬼哭，畏途不奈客魂消。舞阶干羽今何在？千载曾闻格有苗。
和刘伯温感怀四首·其一
作者：曹文晦
朝代：元

在昔曾闻夏变夷，台莱自足固邦基。为言横槊赋诗士，不是投戈讲艺时。野外观风忧稼穑，江边回首见旌旗。斩蛟未有旌阳术，安得相从闾左慈。
和刘伯温感怀四首·其三
作者：曹文晦
朝代：元

风雨萧萧震广川，前村茅屋冷炊烟。潮声有信来还去，贼势无时断复连。胠箧难存悬磬室，污邪化作不毛田。何时甲洗天河水，月色满城江可怜。
和刘伯温感怀四首·其二
作者：曹文晦
朝代：元

旧时左辖下三台，坚壁相持久不开。但欲黄金留翠袖，岂知白骨长苍苔。两年征伐多荼毒，一旦功名付草莱。大谬最怜分阃帅，受降未了敌还来。
和刘伯温感怀四首·其四
作者：曹文晦
朝代：元

入水无媒得纬萧，谁能驱退恶溪潮。沈沈城郭貔貅老，汹汹波涛蛟鳄骄。败舫似闻川鬼哭，畏途不奈客魂消。舞阶干羽今何在？千载曾闻格有苗。
和夏学可霞城高韵
作者：曹文晦
朝代：元

霞城高，霞城高。城头看霞紫气薄，城下放火红燄交。黄烟腾腾眯人目，炎风烈烈吹鬓毛。台民急起霞城避，回首闾阎化荒址。一旦空悲赤壁风，六丁难挽天河水。霞城高，登不休，四望岂独悲吾州。千岩万壑尽荆棘，置身惟有昆仑丘。物理有穷穷则变，天定胜人人不怨。舂陵三策无路陈，安得时平话《封禅》。
和山居六咏
作者：曹文晦
朝代：元

玉川家口尽风流，绝爱长须不裹头。拾菌断厓双屩雨，捣茶破屋一灯秋。饥寒未得文章力，忠孝空遗简策愁。何用枯肠五千卷，无怀时节有书不。解却尘缨到处閒，底须岘首与商颜。独醒不慕酒泉郡，太瘦休嘲饭颗山。得路谩誇腾踏去，有巢何待倦飞还。近来生意君知否，种得琅玕与药栏。早年节概慕长缨，晚入玄关探杳冥。岁计仅馀供鹤米，家传只有相牛经。三更清气坐生白，千载空名避杀青。儿辈幸能书姓字，底须辛苦学《黄庭》。毁誉何曾畏简书，是非终不到庭除。衣忘纨绮食忘肉，山可樵苏水可渔。民物遇秦多坎轲，世情如蜀几崎呕。有时自说江湖梦，一笑梅花月上初。种花绕屋验天时，种竹当门作己知。《白石歌》残牛饭早，青城山下鹤书迟。有年自许锸随我，万里谁甘革裹尸。占得一枝吾事了，笑他鹏翼似云垂。不钓湘江不洞庭，一庵高卧白云层。姓名幸不官人识，面目从教俗子憎。麦陇晓晴来馌妇，竹林秋晚约棋僧。分光自有松头月，高照世间无尽灯。
和山居六咏·其一
作者：曹文晦
朝代：元

玉川家口尽风流，绝爱长须不裹头。拾菌断厓双屩雨，捣茶破屋一灯秋。饥寒未得文章力，忠孝空遗简策愁。何用枯肠五千卷，无怀时节有书不。
和山居六咏·其三
作者：曹文晦
朝代：元

早年节概慕长缨，晚入玄关探杳冥。岁计仅馀供鹤米，家传只有相牛经。三更清气坐生白，千载空名避杀青。儿辈幸能书姓字，底须辛苦学《黄庭》。
和山居六咏·其二
作者：曹文晦
朝代：元

解却尘缨到处閒，底须岘首与商颜。独醒不慕酒泉郡，太瘦休嘲饭颗山。得路谩誇腾踏去，有巢何待倦飞还。近来生意君知否，种得琅玕与药栏。
和山居六咏·其五
作者：曹文晦
朝代：元

种花绕屋验天时，种竹当门作己知。《白石歌》残牛饭早，青城山下鹤书迟。有年自许锸随我，万里谁甘革裹尸。占得一枝吾事了，笑他鹏翼似云垂。
和山居六咏·其六
作者：曹文晦
朝代：元

不钓湘江不洞庭，一庵高卧白云层。姓名幸不官人识，面目从教俗子憎。麦陇晓晴来馌妇，竹林秋晚约棋僧。分光自有松头月，高照世间无尽灯。
和山居六咏·其四
作者：曹文晦
朝代：元

毁誉何曾畏简书，是非终不到庭除。衣忘纨绮食忘肉，山可樵苏水可渔。民物遇秦多坎轲，世情如蜀几崎呕。有时自说江湖梦，一笑梅花月上初。
和汪本真先生韵
作者：曹文晦
朝代：元

吾尝笑宁子，饭牛遂成歌。悠悠白石音，时哉将奈何！稊稗满秋原，风雨残吾禾。君子不时见，小人日以多。已矣奚足叹，曳杖松间坡。
和看云庄楼壁旧题
作者：曹文晦
朝代：元

舒眼层楼表，归心强自宽。山回江势曲，树密雨声寒。北使君需急，东游客兴阑。最怜苗未格，空忆舞阶干。
咏十器 其一 虾须杖
作者：曹文晦
朝代：元

曾读安南奉使书，海翁往往策虾须。隐居素号江湖侣，老去仍充疾病扶。不涉畏途愁鬼夺，怕行沧海见龙趋。乌巾鹤氅舒徐步，宜入香山《九老图》。
咏十器 其三 鹅毛褥
作者：曹文晦
朝代：元

野老铺陈亦好奇，聚毛曾到蔡州池。每思叠雪敷云处，尚想眠沙泛浦时。坐石未温惊客至，累茵虽贵恐身危。正宜布被梅花帐，旦粥凝香起未迟。
咏十器 其二 鹤骨笛
作者：曹文晦
朝代：元

长颈中虚发妙音，秋风一曲《水龙吟》。唤回城郭千年梦，吹断云霄万里心。楚水棹閒修竹老，孤山春去落梅深。此时消尽扬州兴，只有山阳泪满襟。
咏十器 其五 鱼魫屏
作者：曹文晦
朝代：元

何人遗公鱼魫屏，定须东海鲙长鲸。不应虚室自生白，正与幽人相对清。素色晓涵银汉冷，寒光夜照玉蟾明。平生未识豪家客，金雀徒闻后世名。
咏十器 其四 雁羽扇
作者：曹文晦
朝代：元

烹不能鸣有近忧，羽毛之美为谁留？几挥赤壁千年敌，借得衡阳六月秋。蒲箑未书尚待贾，素纨捐箧有馀愁。西风不受元规污，一幅纶巾对白鸥。
咏十器·虾须杖
作者：曹文晦
朝代：元

曾读安南奉使书，海翁往往策虾须。隐居素号江湖侣，老去仍充疾病扶。不涉畏途愁鬼夺，怕行沧海见龙趋。乌巾鹤氅舒徐步，宜入香山《九老图》。长颈中虚发妙音，秋风一曲《水龙吟》。唤回城郭千年梦，吹断云霄万里心。楚水棹閒修竹老，孤山春去落梅深。此时消尽扬州兴，只有山阳泪满襟。野老铺陈亦好奇，聚毛曾到蔡州池。每思叠雪敷云处，尚想眠沙泛浦时。坐石未温惊客至，累茵虽贵恐身危。正宜布被梅花帐，旦粥凝香起未迟。烹不能鸣有近忧，羽毛之美为谁留？几挥赤壁千年敌，借得衡阳六月秋。蒲箑未书尚待贾，素纨捐箧有馀愁。西风不受元规污，一幅纶巾对白鸥。何人遗公鱼魫屏，定须东海鲙长鲸。不应虚室自生白，正与幽人相对清。素色晓涵银汉冷，寒光夜照玉蟾明。平生未识豪家客，金雀徒闻后世名。
四时宫词四首
作者：曹文晦
朝代：元

掖庭春夜燕，小队去红妆。敕赐金莲烛，雕阑照海棠。水殿笙歌歇，宫门听漏签。薰风吹藕荡，香度水晶帘。清宵游桂馆，灯影散红云。手拂芙蓉露，香沾翡翠裙。雪亚双鸳瓦，寒生五凤楼。羊羔初燕罢，分赐绣㲨裘。
四时宫词四首
作者：曹文晦
朝代：元

朱阑转午阴，银屏倚春倦。梦作花间蝶，飞入昭阳殿。玉椀葡萄碧，冰盘荔子红。内官传敕过，王在水晶宫。玉阶看桂影，月色傍秋多。不赐金茎露，渴心将奈何。宫树堕晴雪，凝寒入毳裘。邻娃取冰箸，道是玉搔头。
四时宫词四首·其一
作者：曹文晦
朝代：元

掖庭春夜燕，小队去红妆。敕赐金莲烛，雕阑照海棠。
四时宫词四首·其一
作者：曹文晦
朝代：元

朱阑转午阴，银屏倚春倦。梦作花间蝶，飞入昭阳殿。
四时宫词四首·其三
作者：曹文晦
朝代：元

清宵游桂馆，灯影散红云。手拂芙蓉露，香沾翡翠裙。
四时宫词四首·其三
作者：曹文晦
朝代：元

玉阶看桂影，月色傍秋多。不赐金茎露，渴心将奈何。
四时宫词四首·其二
作者：曹文晦
朝代：元

水殿笙歌歇，宫门听漏签。薰风吹藕荡，香度水晶帘。
四时宫词四首·其二
作者：曹文晦
朝代：元

玉椀葡萄碧，冰盘荔子红。内官传敕过，王在水晶宫。
四时宫词四首·其二
作者：曹文晦
朝代：元
体裁：五言绝句

玉碗葡萄碧，冰盘荔子红。内官传敕过，王在水晶宫。
四时宫词四首·其四
作者：曹文晦
朝代：元

宫树堕晴雪，凝寒入毳裘。邻娃取冰箸，道是玉搔头。
四时宫词四首·其四
作者：曹文晦
朝代：元

雪亚双鸳瓦，寒生五凤楼。羊羔初燕罢，分赐绣㲨裘。
圣寿山休暑
作者：曹文晦
朝代：元

桐相山西暑气微，碧萝凉吹透絺衣。岩前倚杖看云起，松下横琴待鹤归。白眼看人多变态，青云得路有危机。下方风浪休回首，深闭柴门到夕晖。
夜织麻行
作者：曹文晦
朝代：元

松灯明，茅屋小，山妻稚子坐团团，长夜缉麻几至晓。辛勤岂望卒岁衣，阿翁几番催罢机。输官未足私债急，妾身不掩奚足恤。念儿辛苦种麻归，依旧悬鹑曝朝日。松灯灭，茅屋闭，麻尽机空得早眠，门外催租吏声厉。
大堤曲
作者：曹文晦
朝代：元

大堤人家花绕屋，大堤女儿美如玉。早年不肯习桑麻，日唱花间《大堤曲》。十五豪家作侍姬，歌声送云双雁飞。春衫遍□红石竹，云鬓斜□黄蔷薇。舞倦歌阑三十五，赎身再嫁海商妇。海商岁岁入南番，空房夜夜相思苦。东邻女嫁西邻农，夫耕妇织甘苦同。百年相守无不足，岂识花间《大堤曲》。
宿水车田舍
作者：曹文晦
朝代：元

水车山前溪月白，去年曾作寒夜客。主翁团坐竹炉红，老姥烧茶多喜色。今年又宿邻西家，柴门临水竹交加。眼前风物总如旧，只有疏篱梅未花。平生到处多清兴，聊对沙鸥发新咏。明年强健又重来，沙鸥笑我胡为哉。
少年行
作者：曹文晦
朝代：元

少年不识愁何物，南陌东郊恣游佚。衰老情怀懒出门，坐对青山遂终日。向时意气宁愁老，今日方知少年好。北邙多见白杨风，三山岂有长生草。君不见西山日，又不见西风树。晚霞作态不多时，病叶衰红将委地。回头为语少年人，有酒莫负花间春。
开岩寺
作者：曹文晦
朝代：元

一个长松在，入门先自清。旧题犹在耳，重到岂胜情。杰阁依岩出，幽泉绕竹鸣。老来多古意，长记散华名。
效老杜出塞九首
作者：曹文晦
朝代：元

我本农家子，生来事犁锄。手不习骑射，何曾识兵书。一旦应官徭，徒侣同驰驱。茫茫塞路长，去去当何如。卖牛买刀剑，不顾家业殚。密密缝衣袄，迢迢越河关。妻孥问所之？几时寄书还。富贵未可必，投身须臾间。粲粲金锁甲，駪駪雪毛騧。将军出师去，士卒如云多。蚩尤亘天红，刀剑光相磨。非无六奇计，奈尔劲敌何。北风吹沙尘，四野寒日昏。忍闻落梅曲，欲断征人魂。三箭无日发，万灶空云屯。我欲砍虏营，未闻主将言。人言从军乐，岂识从军苦。妇女连车归，玉帛不可数。我行橐屡空，令不违部伍。枕戈夜无眠，悠悠听更鼓。将军不负腹，所至牛酒丰。民间苦箕敛，兵食常不充。曾闻古良将，士卒甘苦同。投醪饮河水，千载怀高风。昔闻横行将，今无深入师。募我备行伍，易若呼小儿。桓桓貔虎装，介冑光陆离。岂知行路人，深为世道悲。月落悲笳动，群马萧萧鸣。惊沙寒掠面，急柝催晨征。中天怒招摇，白光射霓旌。肠断陇头水，乌乌闻哭声。连年苦东寇，今年困西征。身甘马革裹，命若鸿毛轻。安得休王师，一言下齐城。归去对邻里，耕田歌太平。
效老杜出塞九首·其一
作者：曹文晦
朝代：元

我本农家子，生来事犁锄。手不习骑射，何曾识兵书。一旦应官徭，徒侣同驰驱。茫茫塞路长，去去当何如。
效老杜出塞九首·其七
作者：曹文晦
朝代：元

昔闻横行将，今无深入师。募我备行伍，易若呼小儿。桓桓貔虎装，介冑光陆离。岂知行路人，深为世道悲。
效老杜出塞九首·其三
作者：曹文晦
朝代：元

粲粲金锁甲，駪駪雪毛騧。将军出师去，士卒如云多。蚩尤亘天红，刀剑光相磨。非无六奇计，奈尔劲敌何。
效老杜出塞九首·其九
作者：曹文晦
朝代：元

连年苦东寇，今年困西征。身甘马革裹，命若鸿毛轻。安得休王师，一言下齐城。归去对邻里，耕田歌太平。
效老杜出塞九首·其二
作者：曹文晦
朝代：元
体裁：古风

卖牛买刀剑，不顾家业殚。密密缝衣袄，迢迢越河关。妻孥问所之，几时寄书还。富贵未可必，投身须臾间。
效老杜出塞九首·其二
作者：曹文晦
朝代：元

卖牛买刀剑，不顾家业殚。密密缝衣袄，迢迢越河关。妻孥问所之？几时寄书还。富贵未可必，投身须臾间。
效老杜出塞九首·其五
作者：曹文晦
朝代：元

人言从军乐，岂识从军苦。妇女连车归，玉帛不可数。我行橐屡空，令不违部伍。枕戈夜无眠，悠悠听更鼓。
效老杜出塞九首·其八
作者：曹文晦
朝代：元

月落悲笳动，群马萧萧鸣。惊沙寒掠面，急柝催晨征。中天怒招摇，白光射霓旌。肠断陇头水，乌乌闻哭声。
效老杜出塞九首·其六
作者：曹文晦
朝代：元

将军不负腹，所至牛酒丰。民间苦箕敛，兵食常不充。曾闻古良将，士卒甘苦同。投醪饮河水，千载怀高风。
效老杜出塞九首·其四
作者：曹文晦
朝代：元

北风吹沙尘，四野寒日昏。忍闻落梅曲，欲断征人魂。三箭无日发，万灶空云屯。我欲砍虏营，未闻主将言。
新山别馆十景 其一 桃源春晓
作者：曹文晦
朝代：元

数点残星挂绿萝，看桃行入旧山阿。洞门花雾红成阵，沙麓岩前翠作涡。天外曙红惊鹤梦，水边啼鸟和渔歌。刘郎去后无人到，吟倚东风草色多。
新山别馆十景 其七 南山秋色
作者：曹文晦
朝代：元

观彼南山小众山，霜明红树碧云寒。馀清入座把不尽，积翠浮空染未乾。漠漠祇愁晴雾隔，霏霏休待夕阳看。何人会得悠然趣，前有陶公后有韩。
新山别馆十景 其三 双涧观澜
作者：曹文晦
朝代：元

柱峰堂下翠纷纷，俯鉴澄源气自芬。两涧合流元有绪，八风吹水自成文。沄沄尚想在川上，混混终当放海滨。欲举源头问寒拾，幽亭尽日对松云。
新山别馆十景 其九 石梁雪瀑
作者：曹文晦
朝代：元

山北山南尽白云，云中有水接天津。两龙争壑那知夜，一石横空不度人。潭底怒雷生雨雹，松头飞雾湿衣巾。昙华亭上茶初试，一滴曹溪恐未真。
新山别馆十景 其二 赤城栖霞
作者：曹文晦
朝代：元

赤城霞起建高标，万丈红光映碧寥。美人不卷锦绣段，仙翁泻下丹砂瓢。气连海屿贯旭日，光入溪瓮生春潮。我欲结为五色佩，碧桃花下呼周乔。
新山别馆十景 其五 螺溪钓艇
作者：曹文晦
朝代：元

旧日溪源浸巨螺，一竿来此老渔蓑。远寻短棹轻舟兴，高唱斜风细雨歌。夜泊松潭明月近，昼眠花港绿阴多。朝朝老瓦盆边醉，冷看王孙细马驮。
新山别馆十景 其八 琼台夜月
作者：曹文晦
朝代：元

万仞台端接绛霄，秋风吹梦度金桥。素娥独倚白银阙，羽客双吹紫玉箫。清气逼人凡骨换，孤光入酒醉魂消。绣襦甲帐今何在，谁为文生一见招。
新山别馆十景 其六 清溪落雁
作者：曹文晦
朝代：元

清溪溪口荻花秋，底事年年伴白鸥。北去不辞书帛寄，南来非为稻粱谋。荒烟渺渺长桥外，落叶萧萧古渡头。见说洞庭风月好，碧波千顷少渔舟。
新山别馆十景 其十 寒岩夕照
作者：曹文晦
朝代：元

岩户阴森隔万松，暮云卷尽寺林空。天边渐蚀千峰紫，木杪犹馀一缕红。两个归僧开竹院，数声残磬度溪风。凭谁唤起寒山子，共看回光入梵宫。
新山别馆十景 其四 华顶归云
作者：曹文晦
朝代：元

四万八千山上山，山中夜夜白云还。底须出岫弥六合，且复与僧分半间。古殿结阴灯影澹，长松留暝寺门关。谪仙已览庐山秀，留得书堂相对閒。
新山别馆十景·桃源春晓
作者：曹文晦
朝代：元

数点残星挂绿萝，看桃行入旧山阿。洞门花雾红成阵，沙麓岩前翠作涡。天外曙红惊鹤梦，水边啼鸟和渔歌。刘郎去后无人到，吟倚东风草色多。赤城霞起建高标，万丈红光映碧寥。美人不卷锦绣段，仙翁泻下丹砂瓢。气连海屿贯旭日，光入溪瓮生春潮。我欲结为五色佩，碧桃花下呼周乔。柱峰堂下翠纷纷，俯鉴澄源气自芬。两涧合流元有绪，八风吹水自成文。沄沄尚想在川上，混混终当放海滨。欲举源头问寒拾，幽亭尽日对松云。四万八千山上山，山中夜夜白云还。底须出岫弥六合，且复与僧分半间。古殿结阴灯影澹，长松留暝寺门关。谪仙已览庐山秀，留得书堂相对閒。旧日溪源浸巨螺，一竿来此老渔蓑。远寻短棹轻舟兴，高唱斜风细雨歌。夜泊松潭明月近，昼眠花港绿阴多。朝朝老瓦盆边醉，冷看王孙细马驮。清溪溪口荻花秋，底事年年伴白鸥。北去不辞书帛寄，南来非为稻粱谋。荒烟渺渺长桥外，落叶萧萧古渡头。见说洞庭风月好，碧波千顷少渔舟。观彼南山小众山，霜明红树碧云寒。馀清入座把不尽，积翠浮空染未乾。漠漠祇愁晴雾隔，霏霏休待夕阳看。何人会得悠然趣，前有陶公后有韩。万仞台端接绛霄，秋风吹梦度金桥。素娥独倚白银阙，羽客双吹紫玉箫。清气逼人凡骨换，孤光入酒醉魂消。绣襦甲帐今何在，谁为文生一见招。山北山南尽白云，云中有水接天津。两龙争壑那知夜，一石横空不度人。潭底怒雷生雨雹，松头飞雾湿衣巾。昙华亭上茶初试，一滴曹溪恐未真。岩户阴森隔万松，暮云卷尽寺林空。天边渐蚀千峰紫，木杪犹馀一缕红。两个归僧开竹院，数声残磬度溪风。凭谁唤起寒山子，共看回光入梵宫。
春愁曲二首
作者：曹文晦
朝代：元

春风吹愁花上来，美人花下银筝哀。去年花开共春燕，今日花开春梦远。黄鹂紫燕感时鸣，亦既见止宁无情。只愁青春不长好，名花易落人易老。一双胡蝶不知愁，东园花落西园游。宁为水上荷，不作松上萝。荷叶经秋暂彫瘁，明年薰风满池翠。女萝生意托松高，一朝松伐萝亦遭。丈夫有志当特立，阿附权门何汲汲。君不见石家金谷起兵戈，二十四友将奈何？曷不听我松上萝。
春愁曲二首·其一
作者：曹文晦
朝代：元

春风吹愁花上来，美人花下银筝哀。去年花开共春燕，今日花开春梦远。黄鹂紫燕感时鸣，亦既见止宁无情。只愁青春不长好，名花易落人易老。一双胡蝶不知愁，东园花落西园游。
春愁曲二首·其二
作者：曹文晦
朝代：元

宁为水上荷，不作松上萝。荷叶经秋暂彫瘁，明年薰风满池翠。女萝生意托松高，一朝松伐萝亦遭。丈夫有志当特立，阿附权门何汲汲。君不见石家金谷起兵戈，二十四友将奈何？曷不听我松上萝。
晚步
作者：曹文晦
朝代：元

一筇循野岸，凉思集衣襟。雁阵迷秦篆，蛩声助越吟。溪黄添夜潦，云黑载秋霖。未必号寒甚，前村急暮砧。
杨白花
作者：曹文晦
朝代：元

杨白花，风吹渡江去。舟人为问去何之？不似深宫卧红雾。宫庭向阳花乱开，只愁五更风雨催。春心已逐东流水，寄谢舟人勿多语。
梅魂二首
作者：曹文晦
朝代：元

或傍茅檐或水隈，岂知环佩下瑶台。几番冰雪冻不死，一点阳春唤得回。春阁夜寒人已去，西湖春早鹤同来。何当唱我新词曲，时向梅花酹一杯。分得瑶姬换骨丹，人间妖艳不能干。小桥流水乘春早，断角残钟伴夜寒。雪霁忽惊开后变，月明常恐见时难。神交自有孤山客，抚树清吟兴未阑。
梅魂二首·其一
作者：曹文晦
朝代：元

或傍茅檐或水隈，岂知环佩下瑶台。几番冰雪冻不死，一点阳春唤得回。春阁夜寒人已去，西湖春早鹤同来。何当唱我新词曲，时向梅花酹一杯。
梅魂二首·其二
作者：曹文晦
朝代：元

分得瑶姬换骨丹，人间妖艳不能干。小桥流水乘春早，断角残钟伴夜寒。雪霁忽惊开后变，月明常恐见时难。神交自有孤山客，抚树清吟兴未阑。
水车歌
作者：曹文晦
朝代：元

老农呼妇呼孙子，齐上沟车踏河水。浪走源头雪霰飞，天翻脚底风雷起。飒飒昆明龙蜕骨，宛宛常山蛇顾尾。倏尔盈科叹水哉，激之过颡由人耳。吼声㶁㶁河伯怒，苗色芃芃田畯喜。阿香滴瓢苦瑟缩，鲛人泣绡无尺咫。苏枯辛活庄子鲋，腾空如化琴高鲤。东村桔槔不亦劳，西邻辘轳安足拟。忘机却笑抱瓮夫，巧制端从斲轮氏。天心普顺固无边，人力强为终有已。欲令田野息愁叹，要在庙堂能燮理。五风十雨岁穰穰，弃置沟车如敝屣。
游清心寺
作者：曹文晦
朝代：元

夏日清心寺，萧萧树石佳。高人留别院，幽意满空斋。松偃新移路，渊临欲堕厓。五年才一过，回首为兴怀。
用韵叹冬雨回集大三首
作者：曹文晦
朝代：元

湿云连野树，流水绕孤村。两月无来客，终朝闭小轩。冥冥山气重，㶁㶁涧声繁。认作清明景，红芳惜不存。迢递接关塞，阴遥送岁年。百川黄潦合，四野黑云缠。映竹疏还密，如麻断复连。无由同夜话，一榻独萧然。久厌冬深雨，长吟屋漏诗。凄凉乔木下，想象熟梅时。水没江边鹬，雷翻水底螭。天时犹尔变，人事得无移。
用韵叹冬雨回集大三首·其一
作者：曹文晦
朝代：元

湿云连野树，流水绕孤村。两月无来客，终朝闭小轩。冥冥山气重，㶁㶁涧声繁。认作清明景，红芳惜不存。
用韵叹冬雨回集大三首·其三
作者：曹文晦
朝代：元

久厌冬深雨，长吟屋漏诗。凄凉乔木下，想象熟梅时。水没江边鹬，雷翻水底螭。天时犹尔变，人事得无移。
用韵叹冬雨回集大三首·其二
作者：曹文晦
朝代：元

迢递接关塞，阴遥送岁年。百川黄潦合，四野黑云缠。映竹疏还密，如麻断复连。无由同夜话，一榻独萧然。
留别友竹轩
作者：曹文晦
朝代：元

紫凝山前野水长，阿咸深住五云乡。八年不见头全白，九日虽过菊未黄。屋外松篁寒作伴，堂前孙子肃成行。从今相就须宜数，不见西山易夕阳。
神仙曲
作者：曹文晦
朝代：元

黄金可致长生药，祖龙已跨蓬莱鹤。飞廉传得不死方，茂陵已作白云乡。古来王乔赤松子，不识于今在何许？人生有死理固然，虽古圣人不免焉。神仙之说既无据，绿鬓朱颜安足恃。花前有酒且高歌，百年欢乐能几何！
自宁川如鄞道三首
作者：曹文晦
朝代：元

卖鱼河头挝团鼓，采蟹途中坦肩女。桥南少憩绿阴风，天外潮来白如雨。白壮河头呼晚饭，长年催我上河船。农家最是前仓好，一夜安眠休论钱。残阳送棹奉川口，初日迎人角水湾。但觉梦回风景别，沿河不见几青山。
自宁川如鄞道三首·其一
作者：曹文晦
朝代：元

卖鱼河头挝团鼓，采蟹途中坦肩女。桥南少憩绿阴风，天外潮来白如雨。
自宁川如鄞道三首·其三
作者：曹文晦
朝代：元

残阳送棹奉川口，初日迎人角水湾。但觉梦回风景别，沿河不见几青山。
自宁川如鄞道三首·其二
作者：曹文晦
朝代：元

白壮河头呼晚饭，长年催我上河船。农家最是前仓好，一夜安眠休论钱。
自宁川如鄞道中
作者：曹文晦
朝代：元

盘盘古堰带崩沙，绿树阴□四五家。十二宝桥今日过，一湾流水浸桐花。
行路难
作者：曹文晦
朝代：元

行路难，游说难。前车既已覆，后车心亦寒。宣尼欲历聘，竟厄陈蔡间。仪秦骋雄辨，黑貂几摧残。王阳不能驱九折，郦生祸起三寸舌。千古无人吊章亥，一贤岂尽贤鬷蔑。行路难，游说难。我将焚车深反关，不复更思山上山。口中舌在毋翻澜，从渠相见嘲冥顽。
谬哉行
作者：曹文晦
朝代：元

老来休吟诗，吟诗头易白。贫来休谒见，谒见多逐客。芙蓉有色春不开，祥禽夜鸣人所积。君王好少臣已老，天寒卖浆何谬哉。茫茫岁月不我与，有力莫回东逝水。閒庭花落昼阴移，卧看游蜂穴窗纸。
采莲曲三首
作者：曹文晦
朝代：元

采莲入南浦，欲寄远方书。不知莲叶下，自有双鲤鱼。郎如荷上露，荡摇不成颗。妾如莲中薏，苦心思结果。采莲须采芳，不采羞自献。年年来水湄，薰风会相见。
采莲曲三首·其一
作者：曹文晦
朝代：元

采莲入南浦，欲寄远方书。不知莲叶下，自有双鲤鱼。
采莲曲三首·其三
作者：曹文晦
朝代：元

采莲须采芳，不采羞自献。年年来水湄，薰风会相见。
采莲曲三首·其二
作者：曹文晦
朝代：元

郎如荷上露，荡摇不成颗。妾如莲中薏，苦心思结果。
题白翎雀手卷二首
作者：曹文晦
朝代：元

敕勒川寒风怒号，白翎点点入黄蒿。烟尘澒洞鹰鹯急，慎勿奋飞伤羽毛。沙苑菽尽雪霜多，忍冻饥鸣奈尔何！休向城中啄遗粒，冷官门外日张罗。
题白翎雀手卷二首·其一
作者：曹文晦
朝代：元

敕勒川寒风怒号，白翎点点入黄蒿。烟尘澒洞鹰鹯急，慎勿奋飞伤羽毛。
题白翎雀手卷二首·其二
作者：曹文晦
朝代：元

沙苑菽尽雪霜多，忍冻饥鸣奈尔何！休向城中啄遗粒，冷官门外日张罗。
题筠轩友竹诗卷
作者：曹文晦
朝代：元

有竹无人孤负竹，有人无竹令人俗。二者如何可得兼，惟有君家清意足。君家竹围青玉城，君家有人冰雪清。幅巾相对弄明月，是人是竹俱忘形。东邻种桑富纨绮，西邻种花蜂蝶聚。岂无红袖引壶觞，那得诗人叩门户。诗人爱竹如爱宾，娟娟秀色诗争新。君当开径扫白云，相逢不是尘埃人。
鹅翎曲
作者：曹文晦
朝代：元

东风细儿三尺箠，日逐群鹅泛溪渚。一朝里正办军程，取鹅拔翎鹅痛鸣。一鹅取十十取百，东家取尽西家索。明日输官官数亏，探囊出钱贿吏胥。只见官司造弓矢，年年穷贼贼还起。羽毛异类且不宁，民物况得遂其生。君不见文王灵囿民同乐，麀鹿白鸟长翯翯。
清平乐·碧梧苍石图
作者：曹方父
朝代：元

断肠肠断。愁满斜阳岸。远水遥山情浩漫。春燕参差秋雁。夜长闲梦空成。离魂不遇君卿。月转梧桐有影，天高河汉无声。
赤壁行
作者：曹时信
朝代：元
体裁：古风

黄州赤壁天下奇，苏翁挟客清秋时。洞箫吹月泣蛟蜃，星躔乃在斗牛墟。五松却居斗之隅，峭石立水枯而癯。莓苔古秀棱角攲，耸削臃肿摩紫泥。盘盘飞鹘上无涯，青莎碧草深葳蕤。清风入松如龙嘘，簌簌楚楚恒吁嘻。暮春之月日日奇，兰桡顺流聊自嬉。寻胜陟幽僧愿随，挈壶持罍相差池。晚日东景红陆离，扁舟浩笑吾归矣，众宾聚首河之湄。送我携酒还进卮，吾量如筲君莫嗤。鹤亭鹤去馀荒基，东月照醉影离披。扶醉放船喧鼓鼙，中流独发不可支。浩笑决往吾归矣，黄州云间名两驰。苏翁往矣真我师，呜呼苏翁往矣真我师。
三棒鼓声频
作者：曹明善
朝代：元

先生醉也，童子扶者。有诗便写，无酒重赊，山声野调欲唱些，俗事休说。问青天借得松间月，陪伴今夜。长安此时春梦热，多少豪杰，明朝镜中头似雪，乌帽难遮。星般大县儿难弃舍，晚入庐山社。比及眉未攒，腰已折，迟了也去官陶靖节！
喜春来·春云巧似山翁帽
作者：曹明善
朝代：元

春云巧似山翁帽，
古柳横为独木桥。
风微尘软落红飘，
沙岸好，草色上罗袍。
喜春来·春来南国花如绣
作者：曹明善
朝代：元

春来南国花如绣，
雨过西湖水似油。
小瀛洲外小红楼，
人病酒，料自下帘钩。
至正辛丑秋七月十有三日唱和诗得生字
作者：曹睿
朝代：元
体裁：古风

清晨出城郭，悠然振尘缨。仰见天宇净，俯瞩川原平。竹树自潇洒，禽鸟相和鸣。龙渊古招提，飞盖集群英。唱酬出金石，提携杂瓶罂。丈夫贵旷达，细故奚足婴。道义山岳重，轩冕鸿毛轻。素心苟不渝，亦足安吾生。
秋林亭子图为月屋先生作
作者：曹知白
朝代：元
体裁：五言绝句

天风起长林，万影弄秋色。幽人期不来，空庭倚萝薜。
遂生亭与钱南金陆伯翔陆伯弘邵复孺安雅世长自闻熏师联句
作者：曹知白
朝代：元
体裁：古风

深冬鼓大籁，极寒抑新阳。冻痕固封坼，暝色浮穹苍。针晖射屋壁，严飙袭衣裳。气候冱昕夕，景物惟冰霜。幽居绝萧散，乔木相低昂。长林展图画，疏松奏笙簧。经时岁云暮，抚事心亦伤。朋来温重席，众喜累千觞。窗梅弄疏影，盘蜡摇寒光。竹垆榾柮火，柏子氤氲香。豆笾既无算，肴核复屡将。野胾杂鹑雉，溪鱼间鲦鲿。翠罂玉蛆冻，犀箸红肉僵。伟哉青云彦，会此白石房。盍簪意已洽，得酒气益强。世道久浇薄，古意殊荒凉。真情悦亲戚，佳会非寻常。高才贵瑚琏，妙语锵琳琅。太原兴五姓，燕山尊十郎。阿翁真矍铄，我辈俱颉颃。宗族互有托，礼貌讵可量。舟车远无间，灯火遥相望。九世同安居，百年有馀庆。儿孙等鳞次，兄弟列雁行。赖有北道阮，况得共被姜。鸠杖祝勿咽，兕觥介无疆。晨昏足甘旨，岁时谨烝尝。臭味忘薰莸，优劣何秕糠。躬勤乐耕钓，志俭忘膏粱。招隐及岩谷，濯缨下沧浪。清风起竹径，朝阳耀梧冈。歌长击瓦缶，兴酣据胡床。秋花照篱落，春草生池塘。望重诗礼庭，志薄名利场。学术本邹鲁，治化沾虞唐。百两重聘国，千金戒垂堂。雄观隘四海，壮志驰八荒。恒鄙货殖贡，岂羡干禄张。词源尚屈宋，书法追钟王。奇才任荦荦，雅量须汪汪。心胸蕴星斗，头角崭圭璋。黄麻珍世赏，青毡宝家藏。松柏抱贞秀，兰蕙含芬芳。拟侪谷口郑，弗愧商山黄。曳裾或混俗，衣锦宁忘乡。王掾元不痴，郦生乃佯狂。婉娈谈笑阔，辗转理义长。会合益胶漆，契阔毋参商。笑论寒稍弛，欢乐夜未央。真性本寥廓，幻身且徜徉。联诗出雅颂，看剑生光芒。焚膏照无寐，瀹茗搜枯肠。人情笑失马，世利嗟亡羊。惟兹一饷乐，胜彼终日忙。所欲论文字，初不事酒浆。耆英固难继，真率或可方。坐醉春满席，起舞月在梁。宿氛息广漠，晴暾炫扶桑。分袂重慷慨，驱车走康庄。猗欤纪宴集，斐然成文章。
登牛山顶望巢湖
作者：曹祖庆
朝代：元
体裁：七言律诗

山椒列酒荫松萝，遥听渔舟款乃歌。猎猎雄风生大泽，垂垂雌霓饮长河。帆樯几道凌空渡，烟火千门向晚多。惆怅此时徒作赋，不堪岁序日蹉跎。
水底梅
作者：曾德厚
朝代：元
体裁：七言律诗

虚明元不累形骸，花信仍须日月催。云母帐空玄鹤怨，珊瑚枕卧老尨猜。寿阳宫女凌波袜，白水真人玉镜台。误得一般清意味，振衣长啸步莓苔。
题耕隐
作者：曾德厚
朝代：元
体裁：七言绝句

尧舜吾君尧舜民，一犁新雨半蓑云。灞陵山下齐眉者，岁岁春风欲献芹。
代答邵农
作者：曾怀可
朝代：元

农父跽且言，兵后常凶年。军中有牛犊，原上多莱田。为农敢劳力，丰歉固在天。陇头麦青青，马食不敢鞭。
宝剑篇
作者：曾敷言
朝代：元

千金买宝剑，气燄凌清秋。指天星斗动，刺水蛟鳄愁。坐起常佩之，誓与报国雠。北斩单于首，西断莎车头。还报汉天子，挂剑昆崙丘。
次仲谊韵呈居中长老
作者：曾朴
朝代：元

阖闾冢上见新城，无复游人载酒行。山雉听经依塔影，树鸦争食乱钟声。剑池龙去泉空冽，茶灶僧閒火独明。我欲投簪营小隐，佛香终日祝升平。
【中吕】喜春来_遣兴春云鬟
作者：曾瑞
朝代：元

遣兴春云鬟雾鬓秋千院，翠袖缃裙鼓吹船，锦屏花帐六桥边。真阆苑，人醉杏花天。夏金杯冷酌琼花酿，玉笋冰调荔子浆，洛神西子斗浓妆。移画舫，来趁芰荷香。秋青霄霜降枫林醉，白雁风来木叶飞，登临欢酌菊花杯。图画里，何必醉东篱。离情云悭雨涩欢娱俭，雁杳鱼沉郁闷添，旧愁新恨上眉尖。淹泪脸，谁问苦恹恹。秋夜闺思凄惶泪湿鸳鸯枕，惨淡香消翡翠衾，恼人休自怅蛩吟。惊夜寝，邻院捣寒砧。秋闺思庭槐破梦秋风撼，妾泪聊珠夜雨搀，朝云无计出湘潭。休问俺，司马泪青衫。春闺思蜂蝶困歇梨花梦，莺燕飞迎柳絮风，强移莲步出帘栊。心绪冗，羞见落花红。相思你残花态那衣叩，咱减腰围攒带钩，这般情绪几时休。思配偶，争奈不自由。又鸳鸯作对关前世，翡翠成双约后期，无缘难得做夫妻。除梦里，惊觉各东西。妓家无钱难解双生闷，有钞能驱倩女魂，粉营花寨紧关门。咱受窘，披撇见钱亲。又沾花惹草沙中俏，傅粉施朱笑里刀，劝君莫惜野花娇。零落了，结果许由瓢。闺情鸳鸯失配谁惊散，燕子无双飞兴阑，妆楼便当望夫山。凝泪眼，无语凭栏干。闺怨当时欢喜言盟誓，今日瓓珊说是非，世间你是负心贼。休卖嘴，暗有鬼神知。寻乐湖山遣兴还诗债，杖屦寻芳释闷怀，村醪满酌劝吾侪。杯莫侧，听唱喜春来。咏雪梅魂来纸帐香先到，花放冰梢雪未消，浩然驴背霸陵桥。风势恶，休笑子猷乔。未遂功名希望何时就，书剑飘零甚日休，算来著甚可消愁。除是酒，醉倚仲宣楼。隐居牧牛枉叹白石烂，垂钓休嗟渭水寒，云深虎豹九重关。非是懒，无意近长安。江村即事女儿收网临江哆，稚子垂钩靠岸沙，笛声惊雁出蒹葭。清淡煞，衰柳缆鱼槎。阅世佳章软语醒时和，白雪阳春醉后歌，簪花饮酒且婆娑。开闷锁，闲看恶风波。赏春桃花扇影香风软，杨柳楼心夜月圆，繁弦急管送歌筵。杯量浅，烂醉玉人边。感怀溪边倦客停兰棹，楼上何人品玉箫，哀声幽怨满江皋。声渐悄，遣我闷无聊。离愁奴因寄恨招灾祸，他为寻芳中网罗，柳嫌花妒百千合。成间阔，教俺怎存活。
【中吕】山坡羊_自叹南山空
作者：曾瑞
朝代：元

自叹南山空灿，白石空烂，星移物换愁无限。隔重关，困尘寰，几番肩锁空长叹。百事不成羞又赧。闲，一梦残。干，两鬓斑。叹世鸡鸣为利，鸦栖收计，几曾得觉囫囵睡。使心机，昧神祗，区区造下弥天罪。富贵一场春梦里。财，沤泛水。人，泉下鬼。荣华休傲，贫穷休笑，循环世态多颠倒。恰春朝，早秋宵，花开花谢都知道。今岁孟春花更早。花，依旧好。人，空谩老。虚名休就，眉头休皱，终身更不遭机彀。抱官囚，为谁愁，功名半纸难能够。争如漆园蝶梦叟。常，紧闭口。闲，且袖手。花逢春到，人逢时到，花开人旺多欢笑。看英豪，赏花娇，乐极悲至非人乐。花正发时风又恶。花，零落了。人，憔悴了。财帛争竞，田园吞并，得来未必成嘉庆。干虚名，舍残生，归来笑杀彭泽令。孤云野鹤为伴等。鹤，飞过境。云，行过岭。题情青鸾舞镜，红鸳交颈，梦回依旧成孤另。冻云晴，月华明，香消烛灭人初静。窗外朔风梅萼冷。风，寒夜景。横，梅瘦影。讥时繁花春尽，穷途人困，太平分的清闲运。整乾坤，会经纶，奈何不遂风雷信。朝市得安为大隐。咱，妆做蠢。民，何受窘。闺怨孤帏独卧，良宵空过，付能有梦还惊破。病成魔，泪如梭，凄凉无数来着末。凭谁顿开眉上锁。咱，无奈何。愁，无处躲。妓怨春花秋月，歌舞舞榭，悲欢聚散花开谢。恰和协，又离别，被娘间阻郎心趄。离恨满怀何处说。娘，毒似蝎。郎，心似铁。
【中吕】山坡羊过青哥儿
作者：曾瑞
朝代：元

过分水关山如佛髻，人登鳌背，穿云石磴盘松桧。一关围，万山齐，龙蟠虎踞东南地。岭头两分了银汉水。高，天外倚；低，云涧底。行人驱驰不易，更那堪暮秋天气，拂面西风透客衣。山雨霏微，草虫啾唧。身上淋漓，脚底沾泥。痛恨杀仡情鹧鸪啼，行不得。云山叠翠，枫林如醉，潇潇景物添秋意。过山围，渡山溪，扬鞭举棹非容易。区区只因名利逼。思，家万里。愁，何日归。飘零飘零客寄，困长途尘满征衣，泣露秋虫助客悲。泪眼昏迷，病体尪羸，无甚亲戚，谁肯扶持。行不动哥哥鹧鸪啼，人心碎。
【中吕】快活三过朝天子_警世有见识
作者：曾瑞
朝代：元

警世有见识越大夫，无转理楚三闾。正当权肯觅个脱身术，那的是高才处。老孤，面糊，休直待虚名误。全身远害倒大福，驾一叶扁舟去，烟水云林，皆无租赋，拣溪山好处居。相府，帅府，那与他别人住。肉撑翻鼎饕餮，士蚀损剑镆铘。诸公荣贵不曾绝，偏我如鸠拙。命耶，运耶，穷通内分优劣。蜂衙蚁阵且略别，伴四季闲风月。老瓦盆边，无明无夜，盆乾时酒再赊。醉也，睡也，一任教花开谢。受官厅暮雨残，待漏院晓霜寒。耽耽九虎隔重关，更险似连云栈。左难，右难，牢着脚周公旦。功成名遂不退闲，真个是痴呆汉。梦里浮华，浑无多限，觉来时两鬓斑。试看，这番，又是个新公案。老风情莺花寨不受敌，雨云乡纳降旗。簪花人老不相宜，枉惹的人牙戏。忏悔，罪累，要绝了鸾凤配。人心争奈不是木石，长感动思凡意。得遇知心，私情机密，有风声我怕谁。你任谁，问伊，硬抵着头皮讳。自误肉肥甘酒韵美，多一口便伤食。家传一翁淡黄齑，吃过后须回味。恁地，老实，尚不可渔樵意。时乎命也我自知，无半点闲萦系。枕石眠云，蘧庐天地，正胡蝶魂梦里。晓鸡，乱啼，又惊觉陈抟睡。劝娼花刷子拽大权，俏勤儿受熬煎。又待趁风流成就了好姻缘，又待认没幸看钱面。爱贤，爱钱，两件儿都从伊便。爱贤后谁强如李亚仙，爱钱把冯魁缠。敬富嫌贫，贤愚不辨，想苏卿也识见浅。当时你眼前，若选，谁后似双知县。
【中吕】红绣鞋_风情值暮景
作者：曾瑞
朝代：元

风情值暮景烟花领袖，点秋霜风月班头，少年狂翻作老来羞。有人处把些礼数，无人处结遍绸缪，任谁问休道咱共你有。假认义做哥哥般亲厚，行人情似妹妹般追逐，着小局断儿包藏着鬼胡由。明讲着昆仲礼，暗结了燕莺俦，似恁般谁猜疑我共你有。袄庙火既烧着皮肉，蓝桥水已淹过咽喉，紧按捺风声满南州。便毕罢了终是点污，若成合了到敢风流，不恁么呵也道是有。会云雨风也教休透，闲是非屁也似休偢，去那无缝锁上十字儿纽一个封头。由那快抡锹的闪着手腕，散楚的叫破咽喉，俺两个痛关心的情越有。期白昼家前院后，约黄昏雨歇云收，知他是你卖风他负德我胡搊。由你义秧儿栽个强证，草本儿指个牵头，见如今他共我有。题桥志文章锦绣，驾车心体态温柔，女貌郎才忒风流。语言间情暗许，眼色内意相投，两个委实无人道做有。口儿块特婪侃嗽，脚儿勤推恋俳优，每日家弄子里茶坊中紧相逐，为俺待的厚，也惼气快要的恶也忒情熟，因此上外人观恰便似有。闲谈笑踏科儿寻斗，但离别觅缝儿承头，好一会弱一会厮奚酬。着厮拾啜为了题目，闲打骂做了开头，两个虎难当又真个有。乔断案村俫杂嗽，望梅花子弟单兜，侧脚里姨夫做了冤仇。苏小小弃了舞榭，许盼盼闭上歌楼，似恁么难厮着怎做得有。实镘的剐皮割肉，虚恩情撇闪提鼻勾，乾遇讪乔敷演几时休。妆砌末招人谤，哮孛郎儿人羞，强折证刚道他有。
【中吕】迎仙客
作者：曾瑞
朝代：元

风情施计策，硬栽排，把明皇没扌刷地揣过来。假承塌，休□□坐，借债我做着傍牌。可敢别烧上风流怪。成密宠，正情浓，休听外人冷句儿哝。劣冤家，小业种，情我做着屏风。可休别凿透桃源洞。我共你，莫相离，肉铁索更粘如胶共漆。系着眉毛，结着鬀髻，硬顶着头皮，熬一个心选退。
【中吕】醉春风_清高七国谋
作者：曾瑞
朝代：元

清高七国谋臣诏，三闾贤相贬。官极将相位双兼，险，险，险。众口难箝，您也久占，俺咱常严。【幺】狼虎途中慊，山村酒兴染。引开醉眼舞青帘，飐，飐，飐。金橘香甜，玉蛆浮酤，绿醅醇酽。【最高歌】醒时长啸掀髯，醉后高歌入崦。竹溪花坞山庄掩，门映遥岑数点。【喜春来】客来椀镟巡山店，鹤去松阴转屋檐。野塘消遣酒频添，杯潋滟，不顾老妻嫌。【普天乐】无拘钤，绝忧念，山岚湖潋，浪静风恬。篱菊忏，风云俭，隐迹埋名随时浙，任当途谁污谁廉。田租自敛，糇粮不歉，世事休呥。【卖花声煞】悬河口紧闭山水间潜，经纶手忙抄尘世上闪。书万卷撑肠稳支拈瓦，有感幽怀露光焰，吐虹霓作歌挥剑。
【仙吕】寄生草_送别阳关曲
作者：曾瑞
朝代：元

送别阳关曲，歌金缕，离别杯，倒玉壶。为功名不可留君住，远程途无计将奴去，想人间最是伤情处。玉容愁过武陵溪，雕鞍懒上临平路。
【南吕】一枝花_买笑银筝暗
作者：曾瑞
朝代：元

买笑银筝暗麝尘，锦瑟空檀架。青鸾临宝镜，丹凤隔因霞。同是天涯，休辜负春无价。可憎他谁不夸，明出着月夜花朝，空寂寞鸳帏绣榻。【梁州】无人暖罗衾易冷，渍啼痕珊枕偏多，梦回酒醒添潇洒。昏惨惨孤灯罗幌，淡濛濛斜月窗纱。却想美甘甘尤云殢雨，喜孜孜倒凤颠鸾，便是铁石人也感叹嗟呀。休道是俏心肠所事儿通达，邮别人有破绽着冷句儿填扎，见别人生科泛着笑话儿逼匝。见别人乾厮研着假意儿承塌。放奸，放耍，我则待尽田园都准做千金价，一见了漾不下。据旖旎风流俊雅，所为更有谁如他。【三煞】凭温柔举止特如法，论恩爱疏薄支有差。你则待这回云雨匿巫峡，一任教眉淡了春山，也不要张京兆轻盈巧画。陡恁地变了卦，阳台路新来下了面闸，要恋那谈笑生涯。【二】能清歌妙舞捱时霎，会受诨承科度岁华，就着这其间觑看你的甚参杂。拣一个可意的冤家，酩子里由伊驱驾。更有行志不谎诈。肯的你舒心儿便许俺，我古自未敢道真假。【尾】怕你肯不肯回与我句真实话，可休是不是空教人指点咱。细寻思再想咱，好前程不要耍。由你彻骨的娘透了的滑，你那疑惑心则有半米儿争差，可敢错系了绿杨门外马。
【南吕】四块玉_述怀冠世才
作者：曾瑞
朝代：元

述怀冠世才，安邦策，无用空怀土中埋。有人跳出红尘外，七里滩，五柳宅，名万载。白酒篘，黄柑扭，樽俎临溪枕清流。醉时歌罢黄花嗅。香已残，蝶也愁，饮甚酒！鸡恰啼，人忙起，利逼名煎苦相催。争如我梦胡蝶睡。由你好，笑我痴，强似你！雪满簪，霜垂颔，老拙随缘苦无贪。狂图多被风波淹。享大财，得重衔，休笑俺！衣紫袍，居黄阁，九鼎沉如许由瓢。调羹无味教人笑。弃了官，辞了朝，归去好。闺情孤雁悲，寒蛩泣，恰待团圆梦惊回。凄凉物感愁心碎。翠黛颦，珠泪滴，衫袖湿。感怀春色残，莺声懒，百岁韶光梦槐安。功名纵得成虚幻。一跳身，百尺竿，难转眼。叹世万丈潭，千寻坎，一线风涛隔仙凡。劝君莫被虚名赚。无厌心，呆大胆，谁再敢。嘲俗子买笑金，缠头锦，得遇知音可人心。倦逢狂客天生沁。扭死鹤，劈碎琴，不害碜。闺情簪玉折，菱花缺，旧恨新愁乱山叠。思君凝望临台榭。鱼雁无，音信绝，何处也。酷吏官况甜，公途险，虎豹重关整威严。仇多恩少人皆厌。业贯盈，横祸添。无处闪。叹世罗网施，权豪使，石火光阴不多时，吉力活若比吴蚕似。皮作锦，茧做丝，蛹荡死。闺情髻乱窝，钗横堕，膳减愁添怎存活。抽签摆卦为工课。花貌衰，鬼病磨，何日可。美足小地锦踏，香风飒，款步金莲蹴裙纱。纤柔娇衬凌波袜。软玉钧，新月牙，可喜杀。嘲妓家黄肇村，冯魁蠢，虽有通神钞和银。奴非不爱双生俊，孛老严，坡撇狠，钱上紧。乐饮紫蟹肥，白醪美，万事无心且衔杯。醉乡忘尽人间世。定夜钟，报晓鸡，魂梦里。鹿煮肥，鱼煎鲊，白酒初熟菊方花。醅浑巾漉何须榨。酒越添，量不加，生灌杀。警世狗探汤，鱼着网，急走沿身痛着伤。柳腰花貌斜魔旺。柳弄娇，花艳妆，君莫赏。村夫走院逞富豪，沾花草，遍休村筋不曾挑。入门着几连珠炮。骨髓剜，脑子掏，可早觉。
【南吕】骂玉郎过感皇恩采茶歌
作者：曾瑞
朝代：元

四时闺怨春花飞春去愁偏甚，情缘恶梦难禁，分钗破监别离谶。泪满襟，鸾拆衾，鸳分枕。弦断瑶琴，髻坠琼簪，玉消香，裙退锦，钏憁金。郎欢娱未审，妾烦恼特深。慵针指，懒梳掠，倦登临。闷相侵，恨相寻，闲愁闲闷绿成阴。念想逐宵浑废寝，相思无日不伤心。夏纱厨烟淡波纹簟，惊午梦恨厌厌，别离情绪难绝念。闷转添，恨转添，愁无厌。问卜求签，有苦无甜。痛无心，调锦瑟，对妆奁。泪淹残杏脸，愁压损眉尖。欢娱俭，愁检束，闷拘钳。近雕檐，簌朱帘，困人天气扇慵拈。云髻蓬松愁病染，缃裙宽掩舞腰纤。秋斜阳万点昏鸦乱，闲楼阁映林峦，漫天愁闷为奴伴。眉黛攒，秋水漫，柔肠断。刀搅锥剜，情苦心酸。晚帘栊，笼双凤，锁孤鸾。病身属恨管，暮景序愁端。云初判，月正圆，夜漫漫。景难观，闷难搬，流苏空掩枕衾宽。暗想有缘添恨满，料应无梦继情欢。冬同云黯黯冰花放，梅扑簌絮颠狂，严凝寒透红绡帐。情感伤，难抵当，愁魔障。风竹敲窗。雪月侵廊。暮寒生，欢梦少，漏声长。漫魂劳意攘，空腹热肠荒。何曾忘，愁万缕，泪千行。掩空堂，锁余香，消疏景物助凄凉。梅竹无言成闷赏，心情怀恨入愁乡。渔父长天远水秋光淡，天连水影相涵，澄波万顷渔舟泛。月满潭，鱼满篮，船着缆。紫蟹黄柑，白洒红蚶。醉魂酣，杯量减，酒空坛。赖江湖壮胆，仗鱼鳖供馋。睚时暂，同苦甘，共妻男。暮云昙，晓山岚，六合为我一茅庵。富贵荣华难强揽，衣食饱暖更无贪。风情酸丁词客人多儳，歌白苎泪青衫，风流歇豁着坑陷。冷句儿詀，好话儿□鸟，踏科儿钐。风月贪婪，云雨尴九咸。你妆憨，咱□淹。影羞惭，惜花心旋减，噀玉口牢缄。情绝滥，意莫贪，眼休馋。出深潭，上高岩，方知色界海中淹。美女花娇休去览，老婆禅奥莫来参。惜花春起早春鸡梦断云屏夜，银烛短篆烟斜，朱帘卷起梨花月。酒晕颊，人乍怯，风儿劣。绿映红遮，似锦障周折。金沙软睡鸳鸯，杨柳晴啼杜宇，牡丹暖宿胡蝶。花枝蹀躞，花影重叠。木香洞薰兰麝，茶蘼架飘玉雪，苍苔径绣纹缬。秋千外月儿斜，西楼畔鸟声歇，海棠丝穿透露珠儿踅。宿酒禁持人困也，东风寒似夜来些。闺情才郎远送秋江岸，斟别酒唱阳关，临岐无语空长叹。酒已阑，曲未残，人初散。月缺化残，枕剩衾寒。脸消香，眉蹙黛，髻松鬟。心长怀去后，信不寄平安。拆鸾凤，分莺燕，杳鱼雁。对遥山，倚阑干，当时无计锁雕鞍。去后思量悔应晚，别时容易见时难。闺中闻杜鹃无情杜宇闲淘气，头直上耳根底，声声聒得人心碎。你怎知，我就里，愁无际。帘幕低垂，重门深闭。曲阑边，雕檐外，画楼西。把春酲唤起，将晓梦惊回。无明夜，闲聒噪，厮禁持。我几曾离，这绣罗帏，没来由劝我道不如归。狂客江南正道迷，这声儿好去对俺那人啼。